open-index/open-wikipedia-markdown huggingface dataset:
ജി.കെ. വാസൻ

ഇന്ത്യയുടെ മുൻ കേന്ദ്ര കപ്പൽ ഗതാഗത മന്ത്രിയാണ് **ജി.കെ. വാസന്**‍. മുൻ ഇന്ത്യൻ നാഷ്ണൽ കോൺഗ്രസ് അംഗമാണ്. തമിഴ് മാനില കോൺഗ്രസ് സ്ഥാപകനായ ജി.കെ. മൂപ്പനാരുടെ മകനാണ്. പിതാവിന്റെ മരണശേഷം അല്പകാലം പാർട്ടിയെ നയിച്ച ഇദ്ദേഹം പിന്നീറ്റ് ഇന്ത്യൻ നാഷ്ണൽ കോൺഗ്രസിൽ ലയിച്ചു. മന്മോഹൻ സിങ് ആദ്യമായി നയ്ച്ച മന്ത്രിസഭയിൽ സഹമന്ത്രിയായിരുന്നു. നിലവിൽ രാജ്യസഭാംഗമായ ഇദ്ദേഹം ആ പദവി വഹിക്കുന്നത് രണ്ടാം തവണയാണ്.

വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:തമിഴ്നാട്ടിൽ നിന്നും രാജ്യസഭയിൽ അംഗമായവർ
വർഗ്ഗം:ജീവിച്ചിരിക്കുന്നവർ
വർഗ്ഗം:1964-ൽ ജനിച്ചവർ
വർഗ്ഗം:തമിഴ്നാട്ടിൽ നിന്നുമുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
സെൽജ കുമാരി

2024 മുതൽ ഹരിയാനയിലെ സിർസ മണ്ഡലത്തിൽ നിന്നുള്ള ലോക്സഭാംഗമായി
തുടരുന്ന ഹരിയാനയിൽ നിന്നുള്ള മുതിർന്ന കോൺഗ്രസ് നേതാവാണ്
** സെൽജ കുമാരി.(ജനനം : 24 സെപ്റ്റംബർ 1962) **
നാല് തവണ ലോക്സഭാംഗം, മൂന്ന് തവണ കേന്ദ്രമന്ത്രി, ഹരിയാന പ്രദേശ് കോൺഗ്രസ് കമ്മിറ്റി അധ്യക്ഷ എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
മുതിർന്ന കോൺഗ്രസ് നേതാവായ
ചൗധരി ദൽബീർ സിംഗിൻ്റെയും കലാവതിയുടേയും മകളായി 
1962 സെപ്റ്റംബർ 24ന് ഹരിയാനയിലെ ഹിസാറിൽ ജനനം. ന്യൂഡൽഹി കോൺവൻ്റ് സ്കൂളിൽ നിന്നും പ്രാഥമിക വിദ്യാഭ്യാസം നേടിയ സെൽജ പഞ്ചാബ് യൂണിവേഴ്സിറ്റിയിൽ നിന്ന് ബിരുദം നേടി.

## രാഷ്ട്രീയ ജീവിതം
1990-ൽ മഹിള കോൺഗ്രസ് സംസ്ഥാന പ്രസിഡന്റായാണ് രാഷ്ട്രീയ ജീവിതം ആരംഭിക്കുന്നത്. 1991-ലെ ലോക്‌സഭ 
തിരഞ്ഞെടുപ്പിൽ സിർസ മണ്ഡത്തിൽ നിന്ന്
ആദ്യമായി ലോക്സഭാംഗമായി.
1991-1996-ലെ നരസിംഹറാവു നയിച്ച 
കേന്ദ്രമന്ത്രിസഭയിലെ സംസ്ഥാന ചുമതലയുള്ള മന്ത്രിയായിരുന്നു.
1996-ൽ വീണ്ടും സിർസയിൽ നിന്ന് 
ലോക്‌സഭയിലേക്ക് തിരഞ്ഞെടുക്കപ്പെട്ടു.
2004, 2009 
ലോക്‌സഭ തിരഞ്ഞെടുപ്പുകളിൽ അംബാലയിൽ നിന്ന് വിജയിച്ചു.
രണ്ടാം യു.പി.എ സർക്കാരിൽ കാബിനറ്റ് വകുപ്പ് മന്ത്രിയായും പ്രവർത്തിച്ചു.

** പ്രധാന പദവികളിൽ **

* 2024 : ലോക്സഭാംഗം, സിർസ
* 2023 : എ.ഐ.സി.സി ജനറൽ സെക്രട്ടറി,ഉത്തരാഖണ്ഡിൻ്റെ ചുമതല
* 2019-2022 : ഹരിയാന പിസിസി, പ്രസിഡൻ്റ്
* 2019 : ലോക്സഭ തിരഞ്ഞെടുപ്പിൽ അംബാലയിൽ നിന്ന് പരാജയപ്പെട്ടു
* 2014-2020 : രാജ്യസഭാംഗം, ഹരിയാന
* 2012-2014 : കേന്ദ്ര സാമൂഹിക ക്ഷേമ ശാക്തീകരണ വകുപ്പ് മന്ത്രി
* 2009-2011 : കേന്ദ്ര ടൂറിസം വകുപ്പ് മന്ത്രി
* 2009 : ലോക്സഭാംഗം, അംബാല
* 2004 : ലോക്സഭാംഗം, അംബാല
* 1996 : ലോക്സഭാംഗം, സിർസ
* 1996-2004 :എ.ഐ.സി.സി സെക്രട്ടറി, പാർട്ടി വക്താവ്
* 1991-1996 : സംസ്ഥാന ചുമതലയുള്ള കേന്ദ്രമന്ത്രി
* 1991 : ലോക്സഭാംഗം, സിർസ
* 1990-1991 : മഹിള കോൺഗ്രസ്, സംസ്ഥാന പ്രസിഡന്റ്

## അവലംബം

വർഗ്ഗം:1962-ൽ ജനിച്ചവർ
വർഗ്ഗം:സെപ്റ്റംബർ 24-ന് ജനിച്ചവർ
വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:പതിമൂന്നാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:ഹരിയാനയിൽ നിന്നും രാജ്യസഭയിൽ അംഗമായവർ
വർഗ്ഗം:വനിതാ രാജ്യസഭാംഗങ്ങൾ
പവൻ കുമാർ ബൻസൽ

പതിനഞ്ചാം ലോക്സഭയിലെ മൻമോഹൻ സിങ് സർക്കാരിൽ കേന്ദ്ര റെയിൽവെ മന്ത്രിയായിരുന്നു **പവൻ കുമാർ ബൻസൽ**. കേന്ദ്ര മന്ത്രിസഭ പുനസംഘടനയ്ക്കു മുൻപ് ജലവിഭവ, പാർലമെന്ററി കാര്യ വകുപ്പു കൈകാര്യം ചെയ്തു. ബൻസലിന്റെ ബന്ധുക്കൾ റെയിൽവെ ഉദ്യോഗസ്ഥരിൽനിന്ന് കോഴ വാങ്ങിയെന്ന ആരോപണത്തെത്തുടർന്ന് ഇദ്ദേഹം 2013 മേയ് 10-ന് കേന്ദ്രമന്ത്രിസഭയിൽനിന്ന് രാജിവെച്ചു.
## ജീവിതരേഖ
1948 ജൂലൈ 16-ന് പഞ്ചാബിലെ സങ്റൂറിൽ  പ്യാരാലാലിന്റെയും രുക്മണീദേവിയുടെയും മകനായി ജനിച്ചു. ജനിച്ചു. നിയമ ബിരുദധാരിയാണ്. ഇന്ത്യൻ നാഷ്ണൽ കോൺഗ്രസ് അംഗമാണ്. പതിനഞ്ചാം ലോകസഭയിൽ ചണ്ഡീഗഡ് മണ്ഡലത്തിന്റെ പ്രതിനിധിയാണ്. മന്മോഹൻ സിങ് ആദ്യമായി നയിച്ച കേന്ദ്രമന്ത്രിസഭയിൽ ധനകാര്യ സഹമന്ത്രിയായിരുന്നു.
## വഹിച്ച പദവികൾ

## അഴിമതി ആരോപണം
റെയിൽവെ ഉദ്യോഗസ്ഥരിൽനിന്ന് കോഴ വാങ്ങിയെന്ന ആരോപണത്തെത്തുടർന്ന് 2013 മേയിൽ ബൻസലിന്റെ അനന്തരവൻ വിജയ് സിംഗ്ലയെ സി.ബി.ഐ. അറസ്റ്റ് ചെയ്തു.  സ്ഥാനക്കയറ്റത്തിനായി സിംഗ്ലയ്ക്ക് കൈക്കൂലി നൽകുന്നതിനായാണ് പണം കൊണ്ടുപോകുന്നതെന്ന് റെയിൽവേ ബോർഡംഗം മഹേഷ് കുമാർ സി.ബി.ഐ.ക്ക് മൊഴി നൽകി. അനന്തരവന്റെ കൈക്കൂലിക്കേസിൽ തനിക്ക് യാതൊരു പങ്കുമില്ലെന്ന് അദ്ദേഹം പറഞ്ഞെങ്കിലും അഴിമതി ആരോപണത്തെത്തുടർന്ന് ഇദ്ദേഹത്തിന് രാജിസന്നദ്ധത പ്രകടിപ്പിക്കേണ്ടിവന്നു. 2013 മേയ് 10-ന് പ്രധാനമന്ത്രി മൻമോഹൻ സിങ് ഇദ്ദേഹത്തെ കേന്ദ്രമന്ത്രിസഭയിൽനിന്ന് പുറത്താക്കാൻ തീരുമാനിച്ചതിനെത്തുടർന്ന് ബൻസൽ മന്ത്രിസ്ഥാനം രാജിവെച്ചു.

## അവലംബം


വർഗ്ഗം:1948-ൽ ജനിച്ചവർ
വർഗ്ഗം:ജൂലൈ 16-ന് ജനിച്ചവർ
വർഗ്ഗം:ഇന്ത്യയുടെ റെയിൽവേ മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:മുൻ കേന്ദ്രമന്ത്രിമാർ
വർഗ്ഗം:പത്താം ലോക്‌സഭയിലെ അംഗങ്ങൾ
കാന്തിലാൽ ഭുരിയ

അഞ്ച് തവണ വീതം ലോക്സഭാംഗമായും നിയമസഭാംഗമായും രണ്ട് തവണ വീതം സംസ്ഥാന കാബിനറ്റ് വകുപ്പ് മന്ത്രിയായും
ഒന്ന്, രണ്ട് യു.പി.എ സർക്കാരുകളിലെ
കേന്ദ്ര കാബിനറ്റ് വകുപ്പ് മന്ത്രി പദവിയിലും പ്രവർത്തിച്ച 
മധ്യ പ്രദേശിൽ നിന്നുള്ള മുതിർന്ന
ഇന്ത്യൻ നാഷണൽ കോൺഗ്രസ് നേതാവാണ് 
** കാന്തിലാൽ ഭൂരിയ.(ജനനം : 1 ജൂൺ 1950)

== ജീവിത രേഖ ==
മധ്യ പ്രദേശിലെ ജബുവ ജില്ലയിലെ ഒരു ദളിത് കുടുംബത്തിൽ നാണു റാം ഭൂരിയയുടേയും ലഡ്കി ദേവിയുടേയും മകനായി 1950 ജൂൺ ഒന്നിന് ജനനം.
പ്രാഥമിക വിദ്യാഭ്യാസത്തിന് ശേഷം 
ചന്ദ്ര ശേഖർ ആസാദ് കോളേജിൽ നിന്ന്
ബിരുദാനന്തര ബിരുദം നേടി.
എം.എ.എൽ.എൽ.ബിയാണ് വിദ്യാഭ്യാസ യോഗ്യത.

== രാഷ്ട്രീയ ജീവിതം ==
1977 ൽ മധ്യ പ്രദേശ് കോൺഗ്രസ് കമ്മിറ്റി
സെക്രട്ടറിയായിട്ടാണ് രാഷ്ട്രീയ പ്രവേശനം.
പിന്നീട് നിയമസഭാംഗം, സംസ്ഥാന കാബിനറ്റ് വകുപ്പ് മന്ത്രി, ലോക്സഭാംഗം,
കേന്ദ്രമന്ത്രി എന്നീ നിലകളിലും പ്രവർത്തിച്ചു.
2019, 2024 ലോക്‌സഭ തിരഞ്ഞെടുപ്പുകളിൽ രത്‌ലം മണ്ഡത്തിൽ നിന്ന് മത്സരിച്ചെങ്കിലും പരാജയപ്പെട്ടു.

** പ്രധാന പദവികളിൽ '''

* 2019-2023 : നിയമസഭാംഗം, മധ്യപ്രദേശ്
* 2015-2019 : ലോക്‌സഭാംഗം, രത്‌ലം
* 2009-2011 : കേന്ദ്ര, ആദിവാസി ക്ഷേമവകുപ്പ് മന്ത്രി
* 2009 : ലോക്‌സഭാംഗം, രത്‌ലം
* 2004-2009 : കേന്ദ്രമന്ത്രി, സംസ്ഥാനചുമതല (ഭക്ഷ്യ പൊതുവിതരണ വകുപ്പ്)
* 2004 : ലോക്‌സഭാംഗം, രത്‌ലം
* 1999 : ലോക്‌സഭാംഗം, രത്‌ലം
* 1998 : ലോക്‌സഭാംഗം, രത്‌ലം
* 1993-1998 : സംസ്ഥാന കാബിനറ്റ് വകുപ്പ് മന്ത്രി
* 1987-1990 : സംസ്ഥാന മന്ത്രി
* 1987-1990 : പാർലമെൻ്ററി പാർട്ടി സെക്രട്ടറി, നിയമസഭ
* 1980,1985,1990,1993 : നിയമസഭാംഗം, മധ്യപ്രദേശ്
* 1978 : ബ്ലോക്ക് കോൺഗ്രസ് കമ്മിറ്റി പ്രസിഡൻ്റ്, റാണാപ്പൂർ
* 1977 : സെക്രട്ടറി, മധ്യ പ്രദേശ് കോൺഗ്രസ് കമ്മിറ്റി
* 1976-1977 : കോൺഗ്രസ് സേവാദൾ, ജില്ലാ പ്രസിഡൻ്റ്

## സ്വകാര്യ ജീവിതം
* ഭാര്യ : കൽപ്പന 
* മക്കൾ : 2 daughters

## അവലംബം
വർഗ്ഗം:1950-ൽ ജനിച്ചവർ
വർഗ്ഗം:ജൂൺ 1-ന് ജനിച്ചവർ
വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
ബിജോയ് കൃഷ്ണ ഹാൻഡിക്

ഇന്ത്യൻ നാഷ്ണൽ കോൺഗ്രസ് അംഗമാണ് **ബിജോയ് കൃഷ്ണ ഹാൻഡിക്**. പതിനഞ്ചാം ലോകസഭാംഗമായ ഇദ്ദേഹം ആസാമിലെ ജോർഹാത് മണ്ഡലത്തെ പ്രതിനിധീകരിക്കുന്നു. മെയ് 2009 - 18 ജനുവരി 2011 ൽ ഇന്ത്യയിലെ ഖനനം, വടക്കു കിഴക്കൻ മേഖലാ വികസനം എന്നീ വകുപ്പുകളുടെ ചുമതല വഹിക്കുന്ന കേന്ദ്ര മന്ത്രിയായിരുന്നു .1991 മുതൽ തുടർച്ചയായി അഞ്ച് തവണ ലോകസഭയിലേക്ക് തിരഞ്ഞെടുക്കപ്പെട്ടു. മന്മോഹൻ സിങ് ആദ്യമായി നയിച്ച കേന്ദ്രമന്ത്രിസഭയിൽ രാസവസ്തു, വളം, പാർലമെന്ററി കാര്യം എന്നീ വകുപ്പുകളുടെ സഹമന്ത്രിയായിരുന്നു. പ്രശസ്ത പണ്ഡിതനും എഴുത്തുകാരനുമായ കൃഷ്ണ കാന്ത ഹാൻഡിക്കിന്റെ മകനാണ്. വടക്കുകിഴക്കൻ മേഖലയിൽ നിന്നുള്ള മുതിർന്ന പാർലമെന്റ് അംഗമായിരുന്നു ഹാൻഡിക്, 1991 മുതൽ 2009 വരെ തുടർച്ചയായി ആറ് തവണ അസമിലെ ജോർഹട്ട് ലോക്സഭയെ പ്രതിനിധീകരിച്ചു. 1980 മുതൽ 1986 വരെ രാജ്യസഭാംഗമായും അദ്ദേഹം സേവനമനുഷ്ഠിച്ചു. 1972 ൽ ജോർഹട്ട് നിയോജകമണ്ഡലത്തിൽ നിന്ന് അസം സംസ്ഥാന അസംബ്ലിയിലേക്ക് തിരഞ്ഞെടുക്കപ്പെട്ടിരുന്നു.

## മരണം
2015 ജൂലൈ 25 ന് ഹൃദയ സംബന്ധമായും ശ്വാസകോശ സംബന്ധമായുമുള്ള അസുഖങ്ങൾ മൂലം ഹാൻഡിക്കിനെ ജോർഹട്ട് മെഡിക്കൽ കോളേജിൽ പ്രവേശിപ്പിച്ചു. അതേ ദിവസം ഉച്ചകഴിഞ്ഞ് അദ്ദേഹത്തെ ഐസിയുവിൽ പ്രവേശിപ്പിച്ചു. 2015 ജൂലൈ 26 ന് ഉച്ചയ്ക്ക് 12:30 ന് 80 വയസ്സുള്ളപ്പോൾ ഹാൻഡിക് ഹൃദയാഘാതം മൂലം മരിച്ചു.

## അവലംബം

വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:1934-ൽ ജനിച്ചവർ
ആനന്ദ് ശർമ

ഇന്ത്യയുടെ കേന്ദ്ര വാണിജ്യ-വ്യവസായ മന്ത്രിയാണ് **ആനന്ദ് ശർമ**. 1953 ജനുവരി 5-ന് ഹിമാചൽ പ്രദേശിലെ ഷിംലയിൽ ജനിച്ചു. ഇന്ത്യൻ നാഷ്ണൽ കോൺഗ്രസ് അംഗമാണ്. രാജ്യസഭാംഗമായ ഇദ്ദേഹം ഹിമാചൽ പ്രദേശിനെ പ്രതിനിധീകരിക്കുന്നു. വിദേശകാര്യ സഹമന്ത്രിയായും പ്രവർത്തിച്ചിട്ടുണ്ട്. വിദ്യാർത്ഥിയായിരിക്കെത്തന്നെ രാഷ്ട്രീയത്തിൽ സജീവമായിരുന്നു. അക്കാലത്ത് യൂത്ത് കോൺഗ്രസ് പ്രസിഡന്റായിട്ടുണ്ട്.

വർഗ്ഗം:1953-ൽ ജനിച്ചവർ

വർഗ്ഗം:ജനുവരി 5-ന് ജനിച്ചവർ

വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രാജസ്ഥാനിൽ നിന്നും രാജ്യസഭയിൽ അംഗമായവർ
മോട്ടോർ സൈക്കിൾ

ലഘു|മോട്ടോർ സൈക്കിളിൽ സഞ്ചരിക്കുന്ന ആളുകൾ
എഞ്ചിന്റെ സഹായത്തോടെ ഓടുന്ന ഇരുചക്രവാഹനമാണ് **മോട്ടോർ സൈക്കിൾ**.  ഇത് മോട്ടോർ ബൈസിക്കിൾ, മോട്ടോർ ബൈക്ക്, സൈക്കിൾ എന്നീ പേരുകളിലും അറിയപ്പെടുന്നു.  മോട്ടോർ സൈക്കിൾ അവയുടെ ഉപയോഗരീതിക്കനുസരിച്ച് പല രീതിയിൽ നിർമ്മിച്ചിരിക്കുന്നു. ചില മോട്ടോർ സൈക്കിളുകൾ ദൂരയാത്രക്ക് ഉതകുന്നതാണെങ്കിൽ ചിലത് തിരക്കുപിടിച്ച റോഡുകൾ താണ്ടാൻ സഹായിക്കുന്നവയാണ്. മത്സരാവശ്യങ്ങൾക്കായും പലയിനം മോട്ടോർ സൈക്കിളുകൾ ഉപയോഗിക്കുന്നുണ്ട്.  പല രാജ്യങ്ങളിലും മോട്ടോർ സൈക്കിളുകളുടെ വിലക്കുറവ് കണക്കിലെടുത്ത് ധാരാളം പേർ അവ യാത്രകൾക്കായി ഉപയോഗിക്കുന്നു.

## ചിത്രശാല

File:Motor_Bike_-_ബൈക്ക്.JPG|ഹീറോ ഹോണ്ട ബൈക്ക്
File:Frankfurt Motor Show 2015 (2).jpg|മോട്ടോർ സൈക്കിൾ
File:2015 Yamaha YZF-R1 crop.JPG|യമഹ YZF-R1
File:Paris - Salon de la moto 2011 - Yamaha - Vmax par Lazareth - 003.jpg|1700 സിസി മോട്ടോർസൈക്കിൾ
File:2024 Yamaha MT-09 SP.jpg|ആഡംബര ബൈക്ക്


വർഗ്ഗം:മോട്ടോർ സൈക്കിളുകൾ
കോക്‌പിറ്റ്

സാധാരണയായി വിമാനങ്ങളുടെ മുൻഭാഗത്ത് കാണുന്ന ഒരു ഭാഗമാണ് **കോക്പിറ്റ്** അഥാവാ **ഫ്ലൈറ്റ് ഡെക്**.പൈലറ്റുമാർ കോക്പിറ്റിലിരുന്നാണ് വിമാനം നിയന്ത്രിക്കുന്നത്.വലിയ വിമാനങ്ങളിലെല്ലാം കോക്പിറ്റ് ഒരു അടച്ചിട്ട പ്രത്യേക മുറിയായിരിക്കും.ചെറിയ വിമാനങ്ങളിൽ ഇവ തുറന്നും കാണപ്പെടുന്നു.

പൈലറ്റ് ഇരിക്കുന്ന സ്ഥലത്തിന് കോക്പിറ്റ് എന്ന പദം 1914ലാണ് ഉപയോഗത്തിൽ വന്നത്.വിമാനങ്ങൾക്കു പുറമെ ഫോർമുല വൺ പോലുള്ള മൽസരങ്ങൾക്കുപയോഗിക്കുന്ന അതിവേഗമുള്ള കാറുകളിലെ ഡ്രൈവർ സീറ്റുകൾക്കും കോക്പിറ്റ് എന്നു പറയാറുണ്ട്.വിവിധ വിമാന നിയന്ത്രണോപാധികൾ, മാപിനികൾ തുടങ്ങിയവ കോക്പിറ്റിൽ കാണപ്പെടുന്നു.സാധാരണ വിമാനത്തിന്റെ മറ്റു ഭാഗങ്ങളിൽ നിന്ന് കോക്പിറ്റ് സംരക്ഷിക്കപ്പെട്ടിരിക്കും.സെപ്റ്റംബർ 11ലെ ഭീകരാക്രമണത്തിനു ശേഷം പല വിമാന കമ്പനികളും കോക്പിറ്റിന് കൂടുതൽ സുരക്ഷാസംവിധാനങ്ങൾ നൽകുകയുണ്ടായി.

## ഗ്ലാസ് കോക്പിറ്റ്
[thumb|The [Airbus A380 glass cockpit featuring "pull out keyboards and 2 wide computer screen on the sides for pilots".]]
പൂർണ്ണമായും ഇലക്ട്രോണിക് ഡിസ്പ്ളേ ഉപയോഗിക്കുന്ന കോക്പിറ്റുകൾ **ഗ്ലാസ് കോക്പിറ്റ്** എന്നറിയപ്പെടുന്നു.ആധുനിക വിമാനങ്ങളിലാണ് ഗ്ലാസ് കോക്പിഠുകൾ ഉള്ളത്.സാധാരണ കോക്പിറ്റുകളിലെ യാന്ത്രിക മാപിനികൾക്കു വിരുദ്ധമായി ഗ്ലാസ് കോക്പിറ്റുകൾ കമ്പ്യൂട്ടറുകളും കമ്പ്യൂട്ടർ ഡിസ്‌പ്ലേകളും വ്യാപകമായി ഉപയോഗിക്കുന്നു.
## അവലംബം

## പുറത്തേക്കുള്ള കണ്ണികൾ

* F-35 Cockpit Setting New Standards in Safety, Comfort 
* A380 cockpit 
* Ten cockpit pictures 
* Cockpit pictures of aircraft in the Indian Air Force

വർഗ്ഗം:വിമാനത്തിന്റെ ഘടകങ്ങൾ
സ്കൂട്ടർ

മോട്ടോർ എഞ്ചിന്റെ സഹായത്തോടെ ഓടുന്ന വാഹനമാണ് **സ്കൂട്ടർ**. യാത്രക്കാരന് സുഖകരമായി കാൽ വച്ച് യാത്ര ചെയ്യാനുള്ള മുൻഭാഗവും, ചെറിയ ചക്രങ്ങളും സ്കൂട്ടറിനെ മോട്ടോർ സൈക്കിളിൽ നിന്നും വേർതിരിച്ചു നിർത്തുന്നു. രണ്ടാം ലോക മഹായുദ്ധത്തിനു മുൻപ് തന്നെ സ്കൂട്ടർ പ്രചാരത്തിലിരുന്നെങ്കിലും 1914ൽ വെസ്പ, ലാംബ്രഡ എന്നീ തരം സ്കൂട്ടറുകൾ നിലവിലുണ്ടായിരുന്നു.

## ചിത്രശാല

File:Monsoon couple on motorcycle.jpg
File:Scooter_-_സ്കൂട്ടർ.JPG|ഹോണ്ട ആക്റ്റീവ
File:2022 Yamaha Fazzio Smart Key.png|യമഹ ഫാസിയോ


വർഗ്ഗം:ഇരുചക്രവാഹനങ്ങൾ
യൂട്ടിലിറ്റി വെഹിക്കിൾ

ജീപ്പ് പുരാതനകാലം മുതൽ റോഡ് ഗതാഗത്തിന് ഉപയോഗിക്കുന്ന ഒരു നാലുചക്ര വാഹനമാണ്. യു. എസ്. ആർമിയിലും രണ്ടാം ലോകമഹായുദ്ധ കാലഘട്ടത്തിനു മുൻപും പിൻപും ജീപ്പുകൾ ഉപയോഗിച്ചിരുന്നു. പട്ടാളക്കാരുടെയും സാധാരണ ജനങ്ങളുടേയും ആവശ്യങ്ങൾക്കായി പല രാജ്യങ്ങളും ജീപ്പിന്റെ പല വകഭേദങ്ങളും നിർമ്മിച്ചിരുന്നു. അമേരിക്കൻ പോസ്റ്റൽ സർവ്വീസ് 20-ആം നൂറ്റാണ്ടിൽ ജീപ്പുകൾ ഉപയോഗിച്ചിരുന്നു.
പറക്കും നൗക

വെള്ളത്തിൽ നിന്നും കരയിൽ നിന്നും പറന്നുയരാൻ സാധിക്കുന്ന പ്രത്യേകതരം ആകാശനൗകയാണ് **പറക്കും നൗക** എന്നറിയപ്പെടുന്നത്.. ഫ്യൂസ്‌ലേജ് അതായത് വിമാനത്തിന്റെ ഉടൽ ഉപയോഗിച്ചാണ് ഇവ വെള്ളത്തിൽ പൊങ്ങിക്കിടക്കുന്നത്.ചിലപ്പോൾ ചിറകുകളിലോ ചിറകു പോലെ ഉടലിൽ നിന്ന് തള്ളീ നിൽക്കുന്ന സംവിധാനങ്ങളോ ഉപ‌യോഗിച്ചും ഇവ പൊങ്ങിക്കിടക്കുന്നു.എന്നാൽ ഫ്ലോട്ട്പ്ലെയ്ൻ എന്നറിയപ്പെടുന്ന മറ്റൊരിനം ആകശനൗകകളിൽ നിന്ന് വ്യത്യസ്തമാണിവ.ഫ്ലോട്ട്പ്ലെയ്നുകൾ വിമാനത്തിന്റെ ഉടലിനു പകരം ഉടലിനു കീഴെ സ്ഥാപിച്ചിരിക്കുന്ന പ്രത്യേക സംവിധാങ്ങൾ ഉപയോഗിച്ചാണ് വള്ളത്തിൽ സഞ്ചരിക്കുന്നത്,

രണ്ടാം ലോക മഹായുദ്ധകാലത്ത് ഇവ വ്യാപകമായി ഉപയോഗത്തിലിരുന്നിരുന്നു.പിന്നീട് ഇവയുടെ ഉപയോഗം കുറഞ്ഞു വന്നു.കാട്ടു തീ അണക്കാൻ വെള്ളം വീഴ്ത്താൻ ഇന്നും ഇത്തരം വിമാനങ്ങൾ ഉപയോഗിക്കുന്നു.
## ചിത്രശാല

Image:Chinese Shuihong 5 amphibious aircraft.jpg|Chinese Harbin/Shuihong 5
Image:PBY Catalina.jpg|US PBY Catalina serving as an aerial firefighting plane
Image:US-1A-KAI-Flying boat01.jpg |Japanese ShinMaywa US-2


## പുറത്തേക്കുള്ള കണ്ണികൾ
* The Flying Boat Web Site
* Russian WWI and Civilian War Flying Boats
* Sunderland Flying Boats Windermere 
* Flying Clippers Pan American's Fabulous Flying Ships
* The Boeing B-314
* Flying Contraptions 
* Flying Boats of the world - A Complete Reference 
* Foynes Flying Boat Museum
* Present Day Application of Flying Boats 
* LSA seaplane SeaMax 
* The Dornier Do X 
* Centaur Seaplane
* Pan Am Clipper Airliners 
* TransAtlantic Re-enactment Flight 
* Flying boat documentaries on DVD 
* Cyril Porte and Glenn H.Curtiss
റാവൽപിണ്ടി

പാകിസ്താനിലെ ഒരു നഗരമാണ് **റാവൽപിണ്ടി**. പഞ്ചാബ് പ്രവിശ്യയിൽ, തലസ്ഥാന നഗരമായ ഇസ്ലാമബാദിനടുത്തായാണ് ഇത് സ്ഥിതി ചെയ്യുന്നത്. ചരിത്രാതീത കാലത്തെ സൊവാനിയൻ സംസ്കാരം ഈ പ്രദേശത്താണ് നിലനിന്നിരുന്നത്. പാകിസ്താൻ കരസേനയുടെ ആസ്ഥാനം ഈ നഗരത്തിലാണ് പ്രവർത്തിക്കുന്നത്. 1960-കളിൽ ഇസ്ലാമബാദിന്റെ നിർമ്മാണം നടന്നുകൊണ്ടിരുന്ന കാലയളവിൽ ഈ നഗരം രാജ്യത്തിന്റെ തലസ്ഥാനമായിരുന്നു. അനേകം വ്യവസായങ്ങളും വ്യവസായശാലകളും ഇവിടെ പ്രവർത്തിക്കുന്നു. ഇസ്ലാമബാദ് അന്താരാഷ്ട്ര വിമാനത്താവളം യഥാർത്ഥത്തിൽ റാവൽപിണ്ടിയിലാണ് സ്ഥിതി ചെയ്യുന്നത്. 

## അവലംബം

വർഗ്ഗം:പഞ്ചാബിലെ (പാകിസ്താൻ) പട്ടണങ്ങൾ
വർഗ്ഗം:റാവൽപിണ്ടി
ഓട്ടോറിക്ഷ

ഏഷ്യയുടെ പല ഭാഗങ്ങളിലും വളരെ പ്രചാരമുള്ള വാഹനമാണ് **ഓട്ടോറിക്ഷ** അഥവാ **മുച്ചക്ര വാഹനം**. എഞ്ചിന്റെ പ്രവർത്തനം മൂലം ഓടുന്ന മൂന്നുചക്രങ്ങളുള്ള ഈ വാഹനം യാത്രകൾക്കായി ധാരാളം പേർ വാടകക്കെടുക്കുന്നു. ട്രാഫിക്ക് തിരക്കുകളുള്ള റോഡുകളിൽ ഓട്ടോറിക്ഷകൾ ധാരാളം പേർ ഉപയോഗിക്കുന്നു. ഏഷ്യൻ രാജ്യങ്ങളായ ബംഗ്ലാദേശ്, കമ്പോഡിയ, ഇന്ത്യ, ലാവോസ്, പാകിസ്താൻ, ശ്രീലങ്ക, തായ്‌ലന്റ് എന്നിവിടങ്ങളിൽ ഓട്ടോറിക്ഷകൾ ധാരാളമുണ്ട്.പാസഞ്ചർ,കാർഗോ എന്നീ രണ്ടു വിഭാഗങ്ങളാണ്‌ ഓട്ടോറിക്ഷയിൽ ഉള്ളത്. ടാക്-ടാക്, ട്രീശാവ്, ഓട്ടോ, റിക്ഷ, ഓട്ടോറിക്ക്, ബജാജ്, റിക്ക്, ട്രൈസൈക്കിൾ, മോടോടാക്സി, ബേബീ ടാക്സി അഥവാ ലാപാ എന്നിങ്ങനെ പല വിളിപ്പേരുകളാണ് വിവിധ രാജ്യങ്ങളിൽ ഓട്ടോ റിക്ഷയ്ക്കുള്ളത്. സ്വകാര്യമായ ഉപയോഗങ്ങൾക്കും പൊതുജനങ്ങൾക്ക് വാടകയ്ക്കുമാണ് സാധാരണ ഓട്ടോ റിക്ഷ ഉപയോഗിക്കുന്നത്. പണ്ടത്തെ സൈക്കിൾ റിക്ഷയുടെ യന്ത്രവൽകൃതമായ ഒരു പരിഷ്കരിച്ച വാഹനമാണിത്. ഓട്ടോ റിക്ഷകൾ വികസിക്കുന്ന രാജ്യങ്ങളുടെ മുഖമുദ്രയായി കണക്കാക്കപ്പെടുന്നു. അതുപോലെ കിഴക്കൻ രാജ്യങ്ങൾക്ക് ഒരു പുതുമയും കൗതുകവുമാണ് ഓട്ടോ റിക്ഷ. കേരളത്തിൽ സാധാരണക്കാരൻറെ ടാക്സി വാഹനമായി ഇത് മാറിയിട്ടുണ്ട്. 'ഓട്ടോ' എന്ന ചുരുക്കപ്പേരാണ് മലയാളികൾ ഇതിനു നൽകിയിട്ടുള്ളത്.

## പ്രമുഖ ഓട്ടോറിക്ഷാ നിർമാതാക്കൾ
*ബജാജ്
*പ്യാജിയോ
*മഹീന്ദ്ര
*ടി.വി.എസ്
*അതുൽ
*കേരള ഓട്ടോമൊബൈൽസ് ലിമിറ്റഡ്

## ചിത്രശാല


File:Auto_Rickshaw_-_ഓട്ടോറിക്ഷ.JPG|മൂന്നാറിലെ ഓട്ടോറിക്ഷ
ചിത്രം:BangaloreRickshaw.jpg|ബാംഗ്ലൂർ നഗരത്തിലെ ഒരു ഓട്ടോറിക്ഷ



വർഗ്ഗം:മുച്ചക്രവാഹനങ്ങൾ
ളോറെം ഇപ്സും

thumb|300px|right|Using ''lorem ipsum'' to focus attention on graphic elements in a website design proposal.
പ്രസിദ്ധീകരണ, ഗ്രാഫിക് ഡിസൈൻ മേഖലകളിൽ ഉപയോഗിക്കുന്ന ഒരു പദമാണ് **Lorem ipsum**.വികസനഘട്ടത്തിലിരിക്കുന്നതോ ഉപയോഗിക്കാത്തതോ ആയ പേജുകളിൽ ആണ് ഈ പദം ഉപയോഗിക്കുന്നത്.പേജിന്റെ രൂപകല്പന, ഫോണ്ടുകളുടെ പ്രത്യേകതകൾ എന്നിവ പ്രദർശിപ്പിക്കുക എന്നതാണ് ഇതിന്റെ ഉദ്ദേശ്യം.

ഭാഷാപരമായി ഏതെങ്കിലും തരത്തിലുള്ള അർത്ഥവും അറിയിപ്പിക്കാനല്ല ഇതുപയോഗിക്കുന്നത്.ഈ പദത്തിന്റെ ലാറ്റിൻ സാമ്യം വായക്കാരനിൽ കൗതുകം ജനിപ്പിക്കുകയും അതുവഴി Lorem ipsum എഴുതിയ പേജിന്റെ അച്ചടി ഭാഗങ്ങളിലേക്ക് ശ്രദ്ധതിരിക്കുകയുമാണ് ഉദ്ദേശ്യം.

സാധാരണ ഉപയോഗിക്കുന്ന Lorem Ipsum വാചകങ്ങൾ:

## ചരിത്രം
റോമൻ തത്ത്വജ്ഞാനിയായിരുന്ന **Marcus Tullius Cicero** ന്റെ **[[:la:s:De finibus bonorum et malorum/Liber Primus|De Finibus Bonorum et Malorum]]** (On the Ends of Goods and Evils, അഥവാ The Purposes of Good and Evil ) എന്ന രചനയിൽ നിന്നാണ് ഈ പദത്തിന്റെ ഉദ്ഭവം.

ഈ പദം വരുന്ന ഭാഗം തുടങ്ങുന്നത് ഇങ്ങനെ: *Neque porro quisquam est qui do*'lorem ipsum** quia **dolor sit amet, consectetur, adipisci** v**elit**'' (ഇംഗ്ലീഷ് ഭാഷാന്തരണം: "Neither is there anyone who loves grief itself since it is grief and thus wants to obtain it").ഈ പദം‌ എപ്പോഴാണ് പ്രചാരത്തിലായതെന്ന് കൃത്യമായി അറിയില്ലെങ്കിലും 1960കളിലായിരിക്കാനാവും സാധ്യത .**റിച്ചാർഡ് മക്ക്ലിന്റോക്*' എന്ന ഒരു ലാറ്റിൻ പണ്ഡിതനാണ് ഈ പദം കൃതിയിൽ നിന്ന് കണ്ടെത്തിയത്.

==അവലംബം==
<references/>

== പുറത്തേക്കുള്ള കണ്ണീകൾ ==

* The original *De finibus bonorum et malorum'' (Book 1) from Cicero, on Latin WikiSource.
* lorem ipsum generator in many languages and character encodings
* The Straight Dope  — Cecil Adams' explanation of Lorem ipsum.
* betterfiller.com  — Random Text Generator(Lorem Ipsum)
വർഗ്ഗം:അച്ചടിവിദ്യ
വർഗ്ഗം:ലത്തീൻ ഭാഷയിലെ പദസമുച്ചയം
എം.കെ. അഴഗിരി

ഇന്ത്യയിലെ വളം-രാസവസ്തു വകുപ്പുകൾ കൈകാര്യം ചെയ്യുന്ന കേന്ദ്ര മന്ത്രിയാണ് **എം.കെ. അഴഗിരി**. 1945 ജൂൺ 30-ന് തമിഴ്നാട്ടിലെ മധുരയിൽ ജനിച്ചു. തമിഴ്നാട് മുഖ്യമന്ത്രിയായ കരുണാനിധിക്ക് രണ്ടാം ഭാര്യയായ ദയാലു അമ്മാളിലുണ്ടായ മൂത്ത മകനാണ്. ദ്രാവിഡ മുന്നേറ്റ കഴകം രാഷ്ട്രീയകക്ഷിയിൽ അംഗമാണ്. പതിനഞ്ചാം ലോകസഭാംഗമായ ഇദ്ദേഹം തമിഴ്നാട്ടിലെ മധുര മണ്ഡലത്തെ പ്രതിനിധീകരിക്കുന്നു. 

വർഗ്ഗം:1945-ൽ ജനിച്ചവർ

വർഗ്ഗം:ജൂൺ 30-ന് ജനിച്ചവർ

വർഗ്ഗം:കേന്ദ്ര കാബിനറ്റ് മന്ത്രിമാർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ദ്രാവിഡ മുന്നേറ്റ കഴകം നേതാക്കൾ
ശരണ്യ മോഹൻ

കേരളത്തിൽ നിന്നുള്ള ചലച്ചിത്രനടിയാണ്‌ **ശരണ്യ മോഹൻ**. പല മലയാളം, തമിഴ് ചലച്ചിത്രങ്ങളിലും അഭിനയിച്ചിട്ടുണ്ട്. കേരളത്തിലെ ആലപ്പുഴ ജില്ലയിൽ ജനിച്ചു. ബാലനടിയായി മലയാളത്തിലും തമിഴിലും അഭിനയിച്ചുതുടങ്ങി. തമിഴിലെ ഒരു നാൾ ഒരു കനവ്, യാരടി നീ മോഹിനി എന്നീ ചിത്രങ്ങളിലൂടെ ശ്രദ്ധേയയായി. 2015 സെപ്ററംബർ 6 നു വിവാഹിതയായി.

## പുറംകണ്ണികൾ
*   
* 
* 
* 

വർഗ്ഗം:1989-ൽ ജനിച്ചവർ
വർഗ്ഗം:ഫെബ്രുവരി 19-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:മലയാളത്തിലെ ബാലനടിമാർ
പൃഥ്വിരാജ് ചവാൻ

2010 മുതൽ 2014 വരെ മഹാരാഷ്ട്രയുടെ മുഖ്യമന്ത്രിയായിരുന്ന മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് ** പ്രിഥിരാജ് ചവാൻ. (ജനനം : 17 മാർച്ച് 1946) ** മൂന്ന് തവണ ലോക്സഭാംഗമായും രണ്ട് തവണ രാജ്യസഭാംഗമായും പ്രവർത്തിച്ച പ്രിഥിരാജ് ചവാൻ നിലവിൽ 2014 മുതൽ നിയമസഭയിൽ കരാഡിനെ പ്രതിനിധീകരിക്കുന്നു.

## ജീവിതരേഖ
മുൻ കേന്ദ്രമന്ത്രിയും ലോക്സഭാംഗവുമായിരുന്ന ദാജിസാഹീബിൻ്റെയും പ്രേമലയുടേയും മകനായി 1946 മാർച്ച് 17ന് മധ്യപ്രദേശിലെ ഇൻഡോറിൽ ജനിച്ചു. മഹാരാഷ്ട്രയിലെ കരാഡിലുള്ള മുനിസിപ്പൽ മറാത്തി വെൽഫെയർ സ്കൂൾ, ഡൽഹിയിലുള്ള ന്യൂട്ടൺ മറാത്തി സ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം  നേടിയ പ്രിഥിരാജ് ചവാൻ ബിർള ഇൻസ്റ്റിസ്റ്റ്യൂട്ട് ഓഫ് ടെക്നോളജി & സയൻസിൽ നിന്ന് മെക്കാനിക്കൽ എൻജിനീറിംഗ് ബിരുദം നേടി. കാലിഫോർണിയ യൂണിവേഴ്സിറ്റിയിൽ നിന്ന് എം.എസ്.സി ബിരുദം നേടിയ ശേഷം കുറച്ച് നാൾ അമേരിക്കയിൽ ഡിസൈൻ എൻജിനീയറായും ഡിഫൻസ് ഇലക്ട്രോണിക്സ് വകുപ്പിലും ജോലി നോക്കി.

## രാഷ്ട്രീയ ജീവിതം
1991-ലെ ലോക്സഭ തിരഞ്ഞെടുപ്പിൽ കോൺഗ്രസ് ടിക്കറ്റിൽ കരാഡിൽ നിന്ന് ജയിച്ചാണ് പൊതുരംഗപ്രവേശനം. പിന്നീട് തുടർച്ചയായി രണ്ട് തവണ ജയിച്ചെങ്കിലും 1999-ൽ പരാജയപ്പെട്ടു. രാജ്യസഭാംഗം, കേന്ദ്രമന്ത്രി എന്നീ നിലകളിൽ പ്രവർത്തിച്ച ശേഷം സംസ്ഥാന രാഷ്ട്രീയത്തിലേയ്ക്ക് തിരിച്ചെത്തിയ പ്രിഥിരാജ് ചവാൻ 2010 മുതൽ 2014 വരെ മഹാരാഷ്ട്രയുടെ മുഖ്യമന്ത്രിയായിരുന്നു.

** പ്രധാന പദവികളിൽ **

* 1991 : ലോക്സഭാംഗം, കരാഡ് (1)  
* 1996 : ലോക്സഭാംഗം, കരാഡ് (2) 
* 1998 : ലോക്സഭാംഗം, കരാഡ് (3)
* 2002-2004 : രാജ്യസഭാംഗം, (1)
* 2004-2010 : രാജ്യസഭാംഗം, (2)
* 2004-2010 : കേന്ദ്രമന്ത്രി, കാബിനറ്റ് വകുപ്പ്
* 2010-2014 : മഹാരാഷ്ട്ര മുഖ്യമന്ത്രി
* 2011-2014 : നിയമസഭ കൗൺസിൽ അംഗം
* 2014 : നിയമസഭാംഗം, കരാഡ് സൗത്ത്(1)
* 2019-തുടരുന്നു : നിയമസഭാംഗം, കരാഡ് സൗത്ത് (2)

## മഹാരാഷ്ട്ര മുഖ്യമന്ത്രി
2008 മുതൽ കോൺഗ്രസിൻ്റെ മുഖ്യമന്ത്രിയായിരുന്ന അശോക് ചവാൻ 2010-ൽ ആദർശ് ഫ്ലാറ്റ് അഴിമതിക്കേസിൽ ആരോപിതനായതിനെ തുടർന്ന് രാജിവച്ച ഒഴിവിലാണ് പ്രിഥിരാജ് ചവാൻ ആദ്യമായി മുഖ്യമന്ത്രിയായത്.

2010 മുതൽ 2014 വരെ മുഖ്യമന്ത്രിയായിരുന്ന പ്രിഥിരാജ് 2014-ലെ നിയമസഭ തിരഞ്ഞെടുപ്പിൽ സീറ്റ് വീതംവെപ്പിലുണ്ടായ കോൺഗ്രസ്-എൻ.സി.പി തർക്കത്തെ തുടർന്ന് മുഖ്യമന്ത്രി സ്ഥാനം രാജിവച്ചു.

## അവലംബം
വർഗ്ഗം:മഹാരാഷ്ട്രയിലെ മുഖ്യമന്ത്രിമാർ
വർഗ്ഗം:മാർച്ച് 17-ന് ജനിച്ചവർ
വർഗ്ഗം:1946-ൽ ജനിച്ചവർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
സൽമാൻ ഖുർഷിദ്

ഇന്ത്യയിലെ,  മുൻ വിദേശകാര്യ മന്ത്രിയാണ് **സൽമാൻ ഖുർഷിദ്**‍. ഇന്ത്യൻ നാഷ്ണൽ കോൺഗ്രസ് അംഗമാണ്. പതിനഞ്ചാം ലോകസഭയിൽ അംഗമായ ഇദ്ദേഹം സഭയിൽ ഉത്തർപ്രദേശിലെ ഫാറൂഖ്ബാദ് മണ്ഡലത്തെ പ്രതിനിധീകരിച്ചിരുന്നു. നരസിംഹ റാവു മന്ത്രിസഭയിൽ വിദേശകാര്യ സഹമന്ത്രിയായിരുന്നു. ഇന്ത്യയുടെ മൂന്നാം രാഷ്ട്രപതിയായ സാക്കിർ ഹുസൈന്റെ കൊച്ചുമകനാണ്.

## അവലംബം

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:അവലംബം ഇല്ലാത്ത താളുകൾ
വർഗ്ഗം:1953-ൽ ജനിച്ചവർ
വർഗ്ഗം:ജനുവരി 1-ന് ജനിച്ചവർ
വർഗ്ഗം:പത്താം ലോക്‌സഭയിലെ അംഗങ്ങൾ
കൃഷ്ണ തീറഥ്

2009 മുതൽ 2014 വരെ കേന്ദ്ര വനിത, ശിശുക്ഷേമ വകുപ്പുകളുടെ സ്വതന്ത്ര ചുമതലയുള്ള സഹമന്ത്രിയായിരുന്നു **കൃഷ്ണ തീറഥ്.(ജനനം : 3 മാർച്ച് 1955) **. ഇന്ത്യൻ നാഷ്ണൽ കോൺഗ്രസ് പാർട്ടി അംഗമായി തുടരുന്ന കൃഷ്ണ 2004 മുതൽ 2009 വരെ കരോൾബാഗിൽ നിന്നും 2009 മുതൽ 2014 വരെ നോർത്ത് വെസ്റ്റ് ഡൽഹിയിൽ നിന്നുള്ള ലോക്സഭാംഗമായും 1993 മുതൽ 2004 വരെ ഡൽഹി നിയമസഭാംഗമായും 1998-2001 കാലയളവിൽ ഷീലാ ദീക്ഷിത് മന്ത്രിസഭയിലെ കാബിനറ്റ് വകുപ്പ് മന്ത്രിയായും പ്രവർത്തിച്ചിട്ടുണ്ട്. .

## ജീവിതരേഖ
ഡൽഹിയിലെ കരോൾബാഗിൽ മോഹൻസിംഗിൻ്റെയും സൻവലി ദേവിയുടേയും മകളായി 1955 മാർച്ച് 3ന് ജനനം.
ഡൽഹി യൂണിവേഴ്സിറ്റിയിൽ നിന്ന് നേടിയ എം.എ, ബി.എഡാണ് വിദ്യാഭ്യാസയോഗ്യത.
1975 മുതൽ 1985 വരെ ഇൻകം ടാക്സ് വകുപ്പിൽ ടാക്സ് അസിസ്റ്റൻ്റായി ജോലി ചെയ്തിരുന്നു.

## രാഷ്ട്രീയ ജീവിതം
1993-ലെ ഡൽഹി നിയമസഭ തിരഞ്ഞെടുപ്പിൽ കോൺഗ്രസ് ടിക്കറ്റിൽ നിന്ന് ബൽജിത്ത് നഗറിൽ നിന്ന് വിജയിച്ചതോടെയാണ് കൃഷ്ണയുടെ രാഷ്ട്രീയ ജീവിതം തുടങ്ങുന്നത്. 

1998, 2003 വർഷങ്ങളിൽ നടന്ന നിയമസഭ തിരഞ്ഞെടുപ്പുകളിൽ ബൽജിത്ത് നഗറിൽ നിന്ന് വീണ്ടും തിരഞ്ഞെടുക്കപ്പെട്ടു. 

1998 മുതൽ 2001 വരെ ആദ്യ ഷീല ദീക്ഷിത് മന്ത്രിസഭയിലെ തൊഴിൽ, സാമൂഹ്യക്ഷേമ വകുപ്പ് മന്ത്രിയായും 
2003 മുതൽ 2004 വരെ നിയമസഭ ഡെപ്യൂട്ടി സ്പീക്കറായും പ്രവർത്തിച്ചു.

2004-ലെ ലോക്സഭ തിരഞ്ഞെടുപ്പിൽ കരോൾബാഗിൽ നിന്നും 
2009-ലെ ലോക്സഭ തിരഞ്ഞെടുപ്പിൽ നോർത്ത് വെസ്റ്റ് ഡൽഹിയിൽ നിന്നും പാർലമെൻ്റിലേക്ക് തിരഞ്ഞെടുക്കപ്പെട്ടു.

2009 മുതൽ 2014 വരെ രണ്ടാം യുപിഎ സർക്കാരിൽ കേന്ദ്ര വനിത ശിശുക്ഷേമ വകുപ്പ് മന്ത്രിയായും പ്രവർത്തിച്ചു.
 
2014-ൽ കോൺഗ്രസ് നേതൃത്വവുമായി അഭിപ്രായ വ്യത്യാസമുണ്ടായതിനെ തുടർന്ന് കോൺഗ്രസ് വിട്ട് ബി.ജെ.പിയിൽ ചേർന്നു. 

2015-ലെ ഡൽഹി നിയമസഭ തിരഞ്ഞെടുപ്പിൽ പട്ടേൽ നഗറിൽ നിന്ന് ബി.ജെ.പി ടിക്കറ്റിൽ മത്സരിച്ചെങ്കിലും എ.എ.പി സ്ഥാനാർത്ഥിയോട് പരാജയപ്പെട്ടു.

2019-ൽ ബി.ജെ.പി ബന്ധം ഉപേക്ഷിച്ച് വീണ്ടും കോൺഗ്രസിൽ തിരിച്ചെത്തി.

** പ്രധാന പദവികളിൽ **

* 1984 : കോൺഗ്രസ് പാർട്ടി അംഗം
* 1993 : ഡൽഹി നിയമസഭാംഗം
* 1998 : ഡൽഹി നിയമസഭാംഗം
* 1998-2001 : സംസ്ഥാന തൊഴിൽ, സാമൂഹ്യക്ഷേമവകുപ്പ് മന്ത്രി
* 2003-2004 : നിയമസഭാംഗം, ഡെപ്യൂട്ടി സ്പീക്കർ
* 2004 : ലോക്സഭാംഗം, കരോൾബാഗ്
* 2009 : ലോക്സഭാംഗം, നോർത്ത്-വെസ്റ്റ് ഡൽഹി
* 2009-2014 : കേന്ദ്ര വനിത-ശിശുക്ഷേമ വകുപ്പ് മന്ത്രി(സ്വതന്ത്ര ചുമതല)
* 2014 : കോൺഗ്രസ് വിട്ട് ബി.ജെ.പിയിൽ ചേർന്നു
* 2015 : പട്ടേൽ നഗർ മണ്ഡലത്തിൽ നിന്ന് നിയമസഭയിലേക്ക് മത്സരിച്ച് പരാജയപ്പെട്ടു
* 2019 : കോൺഗ്രസ് പാർട്ടിയിൽ തിരിച്ചെത്തി

## അവലംബം

വർഗ്ഗം:1955-ൽ ജനിച്ചവർ
വർഗ്ഗം:മാർച്ച് 3-ന് ജനിച്ചവർ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:സ്വതന്ത്ര ചുമതലയുള്ള കേന്ദ്രസഹമന്ത്രിമാർ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:ഇന്ത്യയിലെ വനിതാ രാഷ്ട്രീയപ്രവർത്തകർ
പ്രഫുൽ പട്ടേൽ

2014 മുതൽ മഹാരാഷ്ട്രയിൽ നിന്നുള്ള രാജ്യസഭാംഗമായി തുടരുന്ന മുതിർന്ന എൻ.സി.പി നേതാവാണ് ** പ്രഫുൽ പട്ടേൽ.(ജനനം : 17 ഫെബ്രുവരി 1957) ** 2023 ജൂലൈ രണ്ട് മുതൽ അജിത് പവാർ നയിക്കുന്ന എൻ.സി.പിയിൽ അംഗമായി തുടരുന്നു. നാല് തവണ വീതം രാജ്യസഭയിലും ലോക്സഭയിലും അംഗമായിരുന്ന പ്രഫുൽ പട്ടേൽ രണ്ട് തവണ കേന്ദ്ര കാബിനറ്റ് വകുപ്പ് മന്ത്രിയായും പ്രവർത്തിച്ചിട്ടുണ്ട്. 2011 മുതൽ 2014 വരെ
ഇന്ത്യയിലെ, സ്വതന്ത്ര ചുമതലയുള്ള വ്യോമയാന സഹമന്ത്രിയായിരുന്നു. 1991-ൽ ലോകസഭയിലേക്ക് ആദ്യമായി തിരഞ്ഞെടുക്കപ്പെട്ടശേഷം തുടർച്ചയായി മൂന്ന് തവണ ആ പദവിയിലെത്തി.

## ജീവിതരേഖ
മഹാരാഷ്ട്രയിലെ ബോംബെയിലെ നദിയാഡാണ് സ്വദേശം. മുൻ നിയമസഭാംഗമായിരുന്ന മനോഹർഭായ് പട്ടേലിൻ്റെയും ശാന്താ ബെന്നിൻ്റെയും മകനായി 1957 ഫെബ്രുവരി പതിനേഴിന് പശ്ചിമ ബംഗാളിലെ കൊൽക്കത്തയിൽ ജനനം. മുംബൈയിലെ ക്യാംമ്പെയിൻ സ്കൂൾ, സിഡ്ഹാം കോളേജ് എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി.
പിതാവിൻ്റെ വഴി പിന്തുടർന്ന് സീജെ ഗ്രൂപ്പ് എന്ന കമ്പനിയിൽ
പുകയില കച്ചവടക്കാരനായി ഔദ്യോഗിക ജീവിതം ആരംഭിച്ച പ്രഫുൽ പിന്നീട് മരുന്നുകമ്പനി, ധനകാര്യം, റിയൽ എസ്റേറ്റ് എന്നീ ബിസിനസുകളിലൂടെ ശ്രദ്ധേയനായി.

## രാഷ്ട്രീയ ജീവിതം
1985-ൽ ഗോണ്ഡിയ മുനിസിപ്പൽ കൗൺസിൽ പ്രസിഡൻ്റായി രാഷ്ട്രീയത്തിൽ സജീവമായി.

1991-ലെ ലോക്സഭ തിരഞ്ഞെടുപ്പിൽ ഇന്ത്യൻ നാഷണൽ കോൺഗ്രസ് ടിക്കറ്റിൽ ബന്ദാര ഗോണ്ഡിയ മണ്ഡലത്തിൽ നിന്ന് ആദ്യമായി ലോക്സഭാംഗമായതോടെയാണ് പ്രഫുൽ പട്ടേലിനെ രാഷ്ട്രീയ ജീവിതമാരംഭിക്കുന്നത്.

1999-ൽ ശരത് പവാർ എൻ.സി.പി രൂപീകരിച്ചപ്പോൾ കോൺഗ്രസ് വിട്ട് എൻ.സി.പി യിൽ ചേർന്നു.
1996, 1998, 2009 എന്നീ വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ ബന്ദാര ഗോണ്ഡിയ മണ്ഡലത്തിൽ നിന്ന് വിജയിച്ച പ്രഫുൽ 2004, 2014 വർഷങ്ങളിൽ നടന്ന ലോക്സഭ തിരഞ്ഞെടുപ്പുകളിൽ പരാജയപ്പെട്ടു.

2000-2006, 2006-2009, 2016-2022 എന്നീ കാലയളവുകളിൽ രാജ്യസഭാംഗമായും തിരഞ്ഞെടുക്കപ്പെട്ടു.

2004 മുതൽ 2011 വരെ കേന്ദ്ര വ്യേമയാന വകുപ്പിൻ്റെ സ്വതന്ത്ര്യ ചുമതലയുള്ള സംസ്ഥാന മന്ത്രിയായും 2011 മുതൽ 2014 വരെ വൻകിട വ്യവസായ, പൊതുമേഖല വകുപ്പിൻ്റെ ചുമതലയുള്ള കേന്ദ്ര മന്ത്രിയായും പ്രവർത്തിച്ചു.

2009 മുതൽ 2018 വരെ ഓൾ ഇന്ത്യ ഫുട്ബോൾ ഫെഡറേഷൻ്റെ പ്രസിഡൻറായും 2016-ൽ ഏഷ്യൻ ഫുട്ബോൾ കോൺഫെഡറേഷൻ സീനിയർ വൈസ് പ്രസിഡൻ്റായും പ്രവർത്തിച്ചിട്ടുണ്ട്.

2023 ജൂലൈ രണ്ടിന് ശരദ് പവാറിൻ്റെ പാർട്ടിയായിരുന്ന എൻ.സി.പി പിളർത്തി അജിത് പവാറിനൊപ്പം ചേർന്നു. 
നിലവിൽ എൻ.സി.പി അജിത് പവാർ വിഭാഗത്തിലെ പ്രധാന നേതാക്കളിലൊരാളാണ്.

** പ്രധാന പദവികളിൽ **

* 2022-തുടരുന്നു : രാജ്യസഭാംഗം (4)
* 2016-2022 : രാജ്യസഭാംഗം (3)
* 2011-2014 : കേന്ദ്ര, കാബിനറ്റ് വകുപ്പ് മന്ത്രി
* 2009 : ലോക്സഭാംഗം, ബന്ദാരു ഗോണ്ഡിയ (4)
* 2006-2009 : രാജ്യസഭാംഗം (2)
* 2004-2011 : കേന്ദ്ര കാബിനറ്റ് വകുപ്പ് മന്ത്രി
* 2000-2006 : രാജ്യസഭാംഗം (1)
* 1998 : ലോക്സഭാംഗം, ബന്ദാരു ഗോണ്ഡിയ (3)
* 1996 : ലോക്സഭാംഗം, ബന്ദാരു ഗോണ്ഡിയ (2)
* 1991 : ലോക്സഭാംഗം, ബന്ദാരു ഗോണ്ഡിയ (1)
* 1985 : പ്രസിഡൻ്റ്, ഗോണ്ഡിയ മുനിസിപ്പൽ കൗൺസിൽ

## സ്വകാര്യ ജീവിതം
* ഭാര്യ : വർഷ പട്ടേൽ
* മക്കൾ :
* പ്രജയ്
* പൂർണ
* നിയതി
* അവ്നി

## അവലംബം
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:1957-ൽ ജനിച്ചവർ
വർഗ്ഗം:ഫെബ്രുവരി 11-ന് ജനിച്ചവർ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:മഹാരാഷ്ട്രയിൽ നിന്നും രാജ്യസഭയിൽ അംഗമായവർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ
ഡാം സ്മോൾ ലിനക്സ്

വളരെ ചെറിയ ഒരു ലിനക്സ് വിതരണമാണ് **ഡാം സ്മോൾ ലിനക്സ്** (Damn Small Linux അഥവാ DSL).ഇത് ഒരു സ്വതന്ത്ര സോഫ്റ്റ്‌വെയർ ആണ്.50MBയോളമാണ് ഈ ഓപ്പറേറ്റിങ്ങ് സിസ്റ്റത്തിന്റെ വലിപ്പം.പഴക്കം ചെന്ന കമ്പ്യൂട്ടറുകളിൽ പ്രവർത്തിപ്പിക്കാൻ ഇത് ഉപയോഗിക്കാം.വളെരെ ചെറിതായതിനാൽ ബൂട്ട് ചെയ്യാവുന്ന ബിസിനസ് കാർഡുകൾ, USB ഡ്രൈവുകൾ, മെമ്മറി കാർഡുകൾ, സിപ്പ് ഡ്രൈവുകൾ എന്നിവയിൽ നിന്ന് DSL പ്രവർത്തിപ്പിക്കാനാകും.

## ചരിത്രം
50MB യിൽ എത്രത്തോളം സോഫ്റ്റ്‌വെയർ ഉൾക്കൊള്ളിക്കാം എന്ന കൗതുകത്തിൽ നിന്നുള്ള പരീക്ഷണഫലമാണ് ഡാം സ്മോൾ ലിനക്സ്.ഈ പരീക്ഷണം ഒരു പൂർണ്ണ ലിനക്സ് വിതരണമായി രൂപാന്തരം പ്രാപിക്കുകയാണുണ്ടായത്.നോപ്പിക്സ് ലിനക്സ് വിതരണത്തിന്റെ 28MB വലിപ്പമുള്ള Model-K എന്ന ഒരു ചെറിയ പതിപ്പ് അടിസ്ഥാനമാക്കിയാണ് DSL ആദ്യം വികസിപ്പിക്കപ്പെട്ടത്.പിന്നീട് യഥാർത്ഥ നോപ്പിക്സ് പതിപ്പിലേക്ക് മാറി.ജോൺ ആൻഡ്രൂസ് എന്നയാളാണ് ഈ പദ്ധതിക്ക് തുടക്കമിട്ടത്.ഇന്ന് DSL വികസിപ്പിക്കാൻ ഒരു കമ്മ്യൂണിറ്റി നിലവിലുണ്ട്.

## പ്രത്യേകതകൾ
x86 രൂപഘടനയിലുള്ള കമ്പ്യൂട്ടറുകളാണ് DSL പ്രവർത്തിപ്പിക്കാൻ വേണ്ടത്.8MB റാം മെമ്മറി മാത്രം മതിയാകും.മോസില്ല ഫയർഫോക്സ്,ഓപ്പൺഓഫീസ് തുടങ്ങിയ കൂടുതൽ സോഫ്റ്റ്‌വെയറുകൾ പ്രവർത്തിപ്പിക്കാൻ കൂടുതൽ മെമ്മറി ആവശ്യമാണ്.സാധാരണ ഡെസ്ക്ടോപ്പ് ഉപയോഗത്തിന് ആവശ്യമായ വിവിധ സോഫ്റ്റ്‌വെയറുകൾ ഇതിൽ ഉൾകൊള്ളിച്ചിരിക്കുന്നു.

## പുറത്തേക്കുള്ള കണ്ണികൾ
* Damn Small Linux website
* USB DSL tutorial
* X-DSL - an Xbox port of Damn Small Linux 
* 
* DistroWatch interview
* IBM developerWorks review
* OSNews review
* Tech Source From Bohol review
* Official Damn Small Linux - Free eBook at Thinkvast

വർഗ്ഗം:ഓപ്പറേറ്റിങ് സിസ്റ്റങ്ങൾ
സച്ചിൻ പൈലറ്റ്

2018 മുതൽ രാജസ്ഥാൻ നിയമസഭാംഗമായി തുടരുന്ന മുൻ കേന്ദ്രമന്ത്രിയും രാജസ്ഥാനിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവുമാണ് ** സച്ചിൻ പൈലറ്റ്.(ജനനം : 7 സെപ്റ്റംബർ 1977) ** രണ്ട് തവണ ലോക്സഭാംഗം, രാജസ്ഥാൻ ഉപ-മുഖ്യമന്ത്രി, രാജസ്ഥാൻ പി.സി.സി പ്രസിഡൻ്റ് എന്നീ നിലകളിലും പ്രവർത്തിച്ചിട്ടുണ്ട്. 2023 ഡിസംബർ 23 മുതൽ ഛത്തീസ്ഗഢിന്റെ ചുമതലയുള്ള എ.ഐ.സി.സി ജനറൽ സെക്രട്ടറിയായി തുടരുന്നു.

## ജീവിതരേഖ
മുൻ കേന്ദ്രമന്ത്രിയായിരുന്ന രാജേഷ് പൈലറ്റിൻ്റെയും രമയുടേയും മകനായി 1977 സെപ്റ്റംബർ ഏഴിന് ഉത്തർപ്രദേശിലെ സഹാറൻപൂർ ജില്ലയിലുള്ള നോയിഡ ഗ്രാമത്തിൽ ജനിച്ചു. പ്രാഥമിക വിദ്യാഭ്യാസം ന്യൂഡൽഹിയിലുള്ള എയർഫോഴ്സ് ഭാരതി സ്കൂളിലായിരുന്നു. ഡൽഹിയിലുള്ള സെൻറ് സ്റ്റീഫൻസ് കോളേജിൽ നിന്ന് ബിരുദവും ഘാസിയാബാദിലുള്ള ഐ.എം.ടിയിൽ നിന്ന് ഡിപ്ലോമയും നേടിയ സച്ചിൻ പെൻസിൽവാനിയ യൂണിവേഴ്സിറ്റിയിൽ നിന്ന് എം.ബി.എ പൂർത്തിയാക്കിയതിന് ശേഷം ബി.ബി.സിയിലും അമേരിക്കൻ കമ്പനിയായ ജനറൽ മോട്ടോഴ്സിലും ജോലി ചെയ്തു.
2011-ൽ ടെറിട്ടോറിയൽ ആർമിയിൽ ചേർന്ന സച്ചിൻ നിലവിൽ ആർമിയിൽ ക്യാപ്റ്റൻ റാങ്കിലാണ്.

## രാഷ്ട്രീയ ജീവിതം
2004-ലെ ലോക്സഭ തിരഞ്ഞെടുപ്പിൽ തൻ്റെ 26-ാം വയസിൽ കോൺഗ്രസ് ടിക്കറ്റിൽ രാജസ്ഥാനിലെ ദൗസ മണ്ഡലത്തിൽ നിന്ന് പാർലമെൻറ് അംഗമായി തിരഞ്ഞെടുക്കപ്പെട്ടതോടെയാണ് സച്ചിൻ്റെ രാഷ്ട്രീയ ജീവിതമാരംഭിക്കുന്നത്. ഏറ്റവും കുറഞ്ഞ പ്രായത്തിൽ ലോക്സഭാംഗമായെന്ന റെക്കോർഡ് സച്ചിൻ്റെ പേരിലാണ്.

2009-ലെ ലോക്സഭ തിരഞ്ഞെടുപ്പിൽ അജ്മീറിൽ നിന്ന് വീണ്ടും ലോക്സഭാംഗമായി.
2014-ലെ ലോക്സഭ തിരഞ്ഞെടുപ്പിൽ അജ്മീറിൽ നിന്ന് മത്സരിച്ചെങ്കിലും പരാജയപ്പെട്ടു.

2009 മുതൽ 2014 വരെ സംസ്ഥാന ചുമതലുള്ള കേന്ദ്രമന്ത്രി, 2014 മുതൽ 2020 വരെ രാജസ്ഥാൻ പ്രദേശ്‌ കോൺഗ്രസ് കമ്മിറ്റി പ്രസിഡൻ്റ്, 2018 മുതൽ 2020 വരെ രാജസ്ഥാൻ ഉപ-മുഖ്യമന്ത്രി എന്നീ നിലകളിലും പ്രവർത്തിച്ചു.

2018-ൽ രാജസ്ഥാനിൽ നടന്ന നിയമസഭ തിരഞ്ഞെടുപ്പിൽ ടോങ്ക് മണ്ഡലത്തിൽ നിന്ന് നിയമസഭാംഗമായി തിരഞ്ഞെടുക്കപ്പെട്ടു.

** പ്രധാന പദവികളിൽ **

* 2004 : ലോക്സഭാംഗം, (1) ദൗസ
* 2009 : ലോക്സഭാംഗം, (2) അജ്മീർ
* 2009-2012 : കേന്ദ്രമന്ത്രി, (സംസ്ഥാന ചുമതല)
* 2012-2014 : കേന്ദ്രമന്ത്രി, (സംസ്ഥാന ചുമതല)
* 2014 : അജ്മീറിൽ നിന്ന് ലോക്സഭയിലേയ്ക്ക് മത്സരിച്ചെങ്കിലും പരാജയപ്പെട്ടു
* 2014-2020 : രാജസ്ഥാൻ പി.സി.സി പ്രസിഡൻറ്
* 2018-തുടരുന്നു : നിയമസഭാംഗം, (1) ടോങ്ക്
* 2018-2020 : രാജസ്ഥാൻ, ഉപ-മുഖ്യമന്ത്രി
* 2023 : എ.ഐ.സി.സി ജനറൽ സെക്രട്ടറി

## സ്വകാര്യ ജീവിതം
ജമ്മു & കാശ്മീർ മുൻ മുഖ്യമന്ത്രിയായിരുന്ന ഫാറൂഖ് അബ്ദുള്ളയുടെ മകളായ സാറയാണ് ഭാര്യ.
* ഭാര്യ : സാറ പൈലറ്റ്
* മക്കൾ : ആരാൻ, വിഹാൻ

## അവലംബങ്ങൾ

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:രാജസ്ഥാനിൽ നിന്നും ലോക്‌സഭയിൽ അംഗമായവർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:രാജസ്ഥാനിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:1977-ൽ ജനിച്ചവർ
ജ്യോതിരാദിത്യ സിന്ധ്യ

2024 ജൂൺ 9 മുതൽ മൂന്നാം 
നരേന്ദ്ര മോദി സർക്കാരിലെ 
കേന്ദ്ര കാബിനറ്റ് വകുപ്പ് മന്ത്രിയും
2024 ജൂൺ 4 മുതൽ മധ്യപ്രദേശിലെ ഗുണ മണ്ഡലത്തിൽ നിന്നുള്ള ബി.ജെ.പിയുടെ 
ലോക്‌സഭാംഗവുമാണ് 
** ജ്യോതിരാദിത്യ സിന്ധ്യ ** **(ജനനം: 01 ജനുവരി 1971)** കോൺഗ്രസ് പാർട്ടിയുടെ യുവനേതാവായിരുന്ന സിന്ധ്യ 2002 മുതൽ നാലു തവണയായി 2019 വരെ പതിനേഴ് വർഷം മധ്യപ്രദേശിലെ ഗുണ മണ്ഡലത്തിൽ ലോക്സഭാംഗമായിരുന്നു. കോൺഗ്രസ് പാർട്ടിയുമായി നിലനിന്ന അഭിപ്രായ ഭിന്നതയെ തുടർന്ന് 2020 മാർച്ചിൽ കോൺഗ്രസ് വിട്ട് ബി.ജെ.പിയിൽ ചേർന്നു.

## ജീവിതരേഖ
മഹാരാഷ്ട്രയിലെ മുംബൈയിൽ പ്രമുഖ കോൺഗ്രസ് നേതാവും മുൻ കേന്ദ്ര മന്ത്രിയുമായിരുന്ന മാധവറാവു സിന്ധ്യയുടേയും മാധവിരാജയുടെയും മകനായി 1971 ജനുവരി ഒന്നിന് ജനിച്ചു. മുംബൈയിലെ ക്യാമ്പെയിൻ സ്കൂളിലും ഡെറാഡൂണിലെ ദി ഡൂൺ സ്കൂളിലുമായി പ്രാഥമിക വിദ്യാഭ്യാസം നേടിയ സിന്ധ്യ ഡൽഹിയിലെ സെൻറ് സ്റ്റീഫൻസ് കോളേജിൽ നിന്ന് എം.എ. ബിരുദം നേടി. പിന്നീട് അമേരിക്കയിലെ ഹാർവാർഡ് യൂണിവേഴ്സിറ്റിയിൽ നിന്ന് എം.ബി.എ. നേടി പഠനം പൂർത്തിയാക്കി.

## രാഷ്ട്രീയ ജീവിതം
2001-ൽ നടന്ന വിമാനപകടത്തിൽ
പിതാവായ മാധവറാവു സിന്ധ്യയുടെ അകാല വിയോഗത്തെ തുടർന്നാണ് ജ്യോതിരാദിത്യയുടെ രാഷ്ട്രീയ പ്രവേശനം. 2001 ഡിസംബർ പതിനെട്ടിന് കോൺഗ്രസ് പാർട്ടിയിൽ അംഗമായ ജ്യോതിരാദിത്യ പിതാവ് പ്രതിനിധീകരിച്ചിരുന്ന  മധ്യപ്രദേശിലെ ഗുണയിൽ നടന്ന ലോക്സഭ ഉപതിരഞ്ഞെടുപ്പിൽ വിജയിച്ച് 2002-ൽ ആദ്യമായി പാർലമെൻറംഗമായി തിരഞ്ഞെടുക്കപ്പെട്ടു. 2019 വരെ ഗുണയിൽ നിന്നുള്ള ലോക്സഭാംഗമായിരുന്ന സിന്ധ്യ 2020 വരെ പതിനെട്ട് വർഷം കോൺഗ്രസ് പാർട്ടിയിൽ അംഗമായിരുന്നു. മധ്യപ്രദേശിലെ കോൺഗ്രസ് പാർട്ടി നേതൃത്വവുമായി അഭിപ്രായ ഭിന്നതയെ തുടർന്ന് 2020 മാർച്ച് 21ന് കോൺഗ്രസ് പാർട്ടിയിൽ നിന്ന് രാജിവച്ച് ബി.ജെ.പിയിൽ ചേർന്നു. 

** പ്രധാന പദവികളിൽ **

* 2002-2004 : പതിമൂന്നാം ലോക്സഭാംഗം, ഉപതിരഞ്ഞെടുപ്പ് ഗുണ (1)
* 2004 : പതിനാലാം ലോക്സഭാംഗം, ഗുണ (2)
* 2008-2009 : കേന്ദ്രമന്ത്രി, ഐടി,ആശയവിനിമയം (സംസ്ഥാന ചുമതല)
* 2009 : പതിനഞ്ചാം ലോക്സഭാംഗം, ഗുണ (3)
* 2009-2012 : കേന്ദ്രമന്ത്രി, വാണിജ്യ വ്യവസായ വകുപ്പ് (സംസ്ഥാന ചുമതല)
* 2012-2014 : കേന്ദ്രമന്ത്രി, ഊർജ വകുപ്പിന്റെ സ്വതന്ത്ര്യ ചുമതല
* 2014 : പതിനാറാം ലോക്സഭാംഗം, ഗുണ (4)
* 2019 : പതിനേഴാം ലോക്സഭയിലേയ്ക്ക് ഗുണയിൽ നിന്ന് മത്സരിച്ചെങ്കിലും പരാജയപ്പെട്ടു.
* 2020 : കോൺഗ്രസ് പാർട്ടി വിട്ട് ബിജെപിയിൽ ചേർന്നു.
* 2020 ജൂൺ 20 മുതൽ മധ്യപ്രദേശിൽ നിന്നുള്ള രാജ്യസഭാംഗം
* 2020 ജൂലൈ 7 ന് നടന്ന കേന്ദ്ര മന്ത്രിസഭ പുന:സംഘടനയിൽ വ്യോമയാന വകുപ്പിൻ്റെ ചുമതലയുള്ള കേന്ദ്ര കാബിനറ്റ് മന്ത്രിയായി സ്ഥാനമേറ്റു.

## സ്വകാര്യ ജീവിതം
പ്രിയദർശിനിയാണ് ഭാര്യ
മക്കൾ : ഒരു ആൺകുട്ടി, ഒരു പെൺകുട്ടി

## അവലംബം

വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:ഡൂൺ സ്കൂൾ പൂർവ്വ വിദ്യാർത്ഥികൾ
വർഗ്ഗം:മധ്യപ്രദേശിൽ നിന്നുള്ള ലോക്‌സഭാംഗങ്ങൾ
വർഗ്ഗം:1971-ൽ ജനിച്ചവർ
മാരിയോ

വീഡിയോ ഗെയിമുകളിൽ കാണപ്പെടുന്ന ഒരു സാങ്കൽപ്പിക കഥാപാത്രമാണ് **മാരിയോ** (ജാപ്പനീസ്: マリオ).പ്രമുഖ വീഡിയോ ഗെയിം നിർമ്മാതാക്കളായ **നിൻടെന്റോ**യിലെ ഡിസൈനർ **ഷിഗേരു മിയാമോട്ടോ** ആണ് മാരിയോയെ രൂപകൽപന ചെയ്തത്.റേസിങ്ങ്, പസ്സിൽ, ഫൈറ്റിങ്ങ് തുടങ്ങി പല തരത്തിലുള്ള 200ലധികം വീഡിയോ ഗെയിമുകൾ മാരിയോ പ്രത്യക്ഷപ്പെട്ടിട്ടുണ്ട്.

## കഥാപാത്രം‌
കൂൺ രാജ്യത്ത് ജീവിക്കുന്ന കുള്ളനായ ഒരു ഇറ്റാലിയൻ പ്ലംബർ ആണ് **മാരിയോ**.**പ്രിൻസസ് പീച്ചിനെ** ശത്രുക്കളുടെ കയ്യിൽ നിന്ന് രക്ഷപ്പെടുത്തുകയാണ് മാരിയോയുടെ ലക്ഷ്യം.ആമ പോലുള്ള **ബ്രൗസർ** ആണ് സ്ഥിരം‌ എതിരാളിയെങ്കിലും **ഡോങ്കി കോങ്ങ്**, **വാരിയോ** തുടങ്ങിയവരും ശത്രുക്കളായുണ്ട്.

## ചിത്രശാല

പ്രമാണം:NES Super Mario Bros.png|മാരിയോ **സൂപ്പർ മാരിയോ ബ്രോസ്**. എന്ന ഗെയിമിൽ


## പുറത്തേക്കുള്ള കണ്ണികൾ
* 
* 
* Mario on IMDb
* Official website for the ''Mario'' series
* Mario entry on Nintendo.com

വർഗ്ഗം:വീഡിയോ ഗെയിം കഥാപാത്രങ്ങൾ
ജിതിൻ പ്രസാദ

2024 ജൂൺ 9 മുതൽ മൂന്നാം നരേന്ദ്ര മോദി സർക്കാരിലെ സംസ്ഥാന ചുമതലയുള്ള കേന്ദ്രമന്ത്രിയാണ്
ഉത്തർ പ്രദേശിൽ നിന്നുള്ള മുതിർന്ന
ബി.ജെ.പി നേതാവായ
** ജിതിൻ പ്രസാദ.(ജനനം : 29 നവംബർ 1973) **
2024 മുതൽ പിലിഭിത്ത് മണ്ഡലത്തിൽ 
നിന്നുള്ള ലോക്സഭാംഗമായി തുടരുന്ന
ജിതിൻ നാല് തവണ കേന്ദ്രമന്ത്രിയായും
രണ്ട് തവണ ലോക്സഭാംഗമായും
ഒരു തവണ വീതം ഉത്തർ പ്രദേശ്
സംസ്ഥാന കാബിനറ്റ് വകുപ്പ് മന്ത്രിയായും
നിയമസഭ കൗൺസിൽ അംഗമായും
പ്രവർത്തിച്ചിട്ടുണ്ട്.

## ജീവിത രേഖ
കോൺഗ്രസ് നേതാവായിരുന്ന ജിതേന്ദ്ര പ്രസാദിൻ്റെയും കാന്തയുടേയും മകനായി
1973 നവംബർ 29ന് ഉത്തർ പ്രദേശിലെ
ഷാജഹാൻപൂരിലെ ഒരു ബ്രാഹ്മണ കുടുംബത്തിൽ ജനനം.
പ്രാഥമിക വിദ്യാഭ്യാസത്തിനു ശേഷം
ഡെറാഡൂണിലെ ഡൂൺ സ്കൂളിലും ഡൽഹി
ശ്രീറാം കോളേജിലും ഉന്നത വിദ്യാഭ്യാസം നേടി. നിലവിൽ എം.ബി.എ ബിരുദദാരിയാണ്.

## രാഷ്ട്രീയ ജീവിതം
2001-ൽ
യുവജന സംഘടനയായ യൂത്ത് കോൺഗ്രസിൻ്റെ സംസ്ഥാന ജനറൽ സെക്രട്ടറിയായിട്ടാണ് രാഷ്ട്രീയ പ്രവേശനം.
2001-ൽ ഇന്ത്യൻ നാഷണൽ കോൺഗ്രസ്
പാർട്ടിയിൽ ചേർന്ന ജിതിൻ 2004-ലെ
ലോക്‌സഭ തിരഞ്ഞെടുപ്പിൽ ഉത്തർ പ്രദേശിലെ ഷാജഹാൻപൂരിൽ നിന്ന് 
പാർലമെൻ്റംഗമായി തിരഞ്ഞെടുക്കപ്പെട്ടു.
2008 മുതൽ 2009 വരെ രണ്ടാം യു.പി.എ
സർക്കാരിലെ സംസ്ഥാന ചുമതലയുള്ള
ഉരുക്ക് വകുപ്പ് മന്ത്രിയായിരുന്നു.
രണ്ടാം യു.പി.എ സർക്കാരിലെ വിവിധ വകുപ്പുകളിൽ കേന്ദ്ര മന്ത്രിയായിരുന്ന 
ജിതിൻ പ്രസാദ 2021-ൽ കോൺഗ്രസ് വിട്ട് ബി.ജെ.പിയിൽ ചേർന്നു.

** പ്രധാന പദവികളിൽ **

* 2024 : സംസ്ഥാന ചുമതലയുള്ള കേന്ദ്രമന്ത്രി (മൂന്നാം മോദി സർക്കാർ)
* 2024 : ലോക്സഭാംഗം, പിലിഭിത്ത്
* 2022-2024 : സംസ്ഥാന പൊതുമരാമത്ത് വകുപ്പ് മന്ത്രി
* 2021-2022 : സംസ്ഥാന സാങ്കേതികവിദ്യാഭ്യാസ വകുപ്പ് മന്ത്രി
* 2021-2024 : നിയമസഭ കൗൺസിൽ അംഗം, ഉത്തർ പ്രദേശ്
* 2021 : കോൺഗ്രസ് വിട്ട് ബി.ജെ.പിയിൽ ചേർന്നു
* 2012-2014 : കേന്ദ്രമന്ത്രി, സംസ്ഥാന ചുമതല, മാനവ വിഭവശേഷി വകുപ്പ്
* 2011-2012 : കേന്ദ്രമന്ത്രി, സംസ്ഥാന ചുമതല, ഉപരിതല ഗതാഗത വകുപ്പ്
* 2009-2011 : കേന്ദ്രമന്ത്രി, സംസ്ഥാന ചുമതല, പെട്രോളിയം പ്രകൃതി വാതകം
* 2009 : ലോക്സഭാംഗം, ദൗര
* 2008-2009 : കേന്ദ്രമന്ത്രി, സംസ്ഥാന ചുമതല, ഉരുക്ക് വകുപ്പ്
* 2004 : ലോക്സഭാംഗം, ഷാജഹാൻപൂർ
* 2001 : ഇന്ത്യൻ നാഷണൽ കോൺഗ്രസ് പാർട്ടി അംഗം
* 2001 : യൂത്ത് കോൺഗ്രസ് സംസ്ഥാന ജനറൽ സെക്രട്ടറി

## അവലംബം
വർഗ്ഗം:ഉത്തർപ്രദേശിൽ നിന്നുള്ള ഭാരതീയ ജനതാ പാർട്ടി നേതാക്കൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:1973-ൽ ജനിച്ചവർ
അപിയ

സമോവയുടെ തലസ്ഥാനമാണ് **അപിയ**. രാജ്യത്തെ ഏറ്റവും വലിയ രണ്ടാമത്തെ ദ്വീപായ ഉപൊലുവിന്റെ വടക്കൻ തീരത്താണ് അപിയ സ്ഥിതി ചെയ്യുന്നത്. 58,800 ആണ് ഇവിടുത്തെ ജനസംഖ്യ. ലെറ്റൊഗൊ ഗ്രാമം മുതൽ ഈയിടെ വ്യവസായവൽക്കരിക്കപ്പെട്ട വിയെറ്റ്ലെ പ്രദേശം വരെയാണ് ഈ നഗരപ്രദേശത്തിന്റെ അതിര്. രാജ്യത്തെ പ്രധാന തുറമുഖവും ഒരേയൊരു നഗരവുമാണ് അപിയ. മീനും കൊപ്രയുമാണ് ഇവിടുത്തെ പ്രധാന കയറ്റുമതി ഉത്പന്നങ്ങൾ. പരുത്തി വസ്തുക്കൾ, മോട്ടോർ വാഹനങ്ങള്‍, മാംസം, പഞ്ചസാര തുടങ്ങിയവയാണ് പ്രധാന ഇറക്കുമതി ഇനങ്ങൾ.

## അവലംബം


വർഗ്ഗം:ഓഷ്യാനിയയിലെ തലസ്ഥാനങ്ങൾ
ആന്റനനറീവൊ

മഡഗാസ്കറിന്റെ തലസ്ഥാനമാണ് **ആന്റനനറീവൊ**. രാജ്യത്തെ ഏറ്റവും വലിയ നഗരവും ഇതുതന്നെ. ഫ്രെഞ്ച് കോളനിയായിരുന്ന കാലത്തെ **ടനനറിവെ** എന്ന പേരിലും ഈ നഗരം അറിയപ്പെടുന്നു. **ടാന** എന്ന ചുരുക്കപ്പേരും ഇതിനുണ്ട്.

2001 വരെയുള്ള കണക്കുകൾ പ്രകാരം 903,450 ആണ് ഇവിടുത്തെ ജനസംഖ്യ. മഡഗാസ്കർ ദ്വീപിന്റെ വടക്ക് തെക്ക് തീരങ്ങളുടെ മദ്ധ്യഭാഗത്തായും കിഴക്ക് തീരത്തു നിന്ന് 145 കിലോമീറ്റർ അകെലെയുമാണ് ഈ നഗരത്തിന്റെ സ്ഥാനം. 

ഇതിനു ചുറ്റുമുള്ള ചില സ്ഥലങ്ങളും ഉൾപ്പെടുന്ന ആന്റനനറീവൊ-റെനിവൊഹിട്ര (ആന്റനനറീവൊ തലസ്ഥാനം) എന്ന നഗരപ്രദേശം അനലംഗ പ്രദേശത്തിന്റെയും ആന്റനനറീവൊ പ്രവിശ്യയുടെയും തലസ്ഥാനമാണ്.

വർഗ്ഗം:ആഫ്രിക്കയിലെ തലസ്ഥാനങ്ങൾ
വർഗ്ഗം:മഡഗാസ്കർ
സമോവ

ദക്ഷിണ ശാന്ത സമുദ്രത്തിലെ സമോവൻ ദ്വീപുകളുടെ പടിഞ്ഞാറൻ ഭാഗം ഭരിക്കുന്ന രാജ്യമാണ് **സമോവ**. ഇന്റിപെന്റന്റ് സ്റ്റേറ്റ് ഓഫ് സമോവ എന്നാണ് ഔദ്യോഗിക നാമം. 1976 ഡിസംബർ 15-ന് ഐക്യരാഷ്ട്രസഭയിൽ അംഗമായി. കപ്പലോട്ടത്തിൽ വിദഗ്‌ദ്ധന്മാർ ധാരളമുള്ള ഈ ദ്വീപ സമൂഹത്തെ (അമേരിക്കൻ സമോവയും ഉൾപ്പെടെ) 20-ആം നൂറ്റാണ്ടിനു മുമ്പ്, *നാവികരുടെ ദ്വീപുകൾ* (Navigators Island) എന്നാണ് വിശേഷിപ്പിച്ചിരുന്നത്.

## അവലംബം
 

വർഗ്ഗം:ദ്വീപ് രാജ്യങ്ങൾ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:സമോവ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
അഷ്ഗാബാദ്

തുർക്ക്മെനിസ്ഥാന്റെ തലസ്ഥാനമാണ് **അഷ്ഗാബാദ്**. രാജ്യത്തെ ഏറ്റവും വലിയ നഗരവും ഇതുതന്നെ.   കാര കും മരുഭൂമിക്കും കോപെറ്റ് ഡാഗ് മലനിരകൾക്കും ഇടയിലായാണ് ഈ നഗരത്തിന്റെ സ്ഥാനം. തുർക്ക്മെനിസ്ഥാൻകാർ തന്നെയാണ് ഇവിടുത്തെ ജനങ്ങളിൽ ഭൂരിഭാഗവും. റഷ്യ, അർമേനിയ, അസർബൈജാൻ എന്നിവിടങ്ങളിൽ നിന്നുള്ള ജനങ്ങളും ഇവിടെ വസിക്കുന്നു. ഇറാനിലെ ഏറ്റവും വലിയ രണ്ടാമത്തെ നഗരമായ മഷാദ് ഇവിടെ നിന്നും 250 കിലോമീറ്റർ അകലെയായി സ്ഥിതി ചെയ്യുന്നു.അമുദാര്യ നദിയിൽ നിന്നും വെള്ളവുമായി പോകുന്ന കാരകും കനാൽ അഷ്ഗാബാദ് നഗരത്തിലൂടെ കടന്നുപോകുന്നു
.

## ചരിത്രം
1881ലാണ് അഷ്ഗാബാദ് നഗരം സ്ഥാപിതമായത്.പാർത്തിയൻ സാമ്രാജ്യത്തിന്റെ തലസ്ഥാനമായിരുന്ന നിസ നിലനിന്നതിനടുത്തുതന്നെയാണ് അഷ്ഗാബാദ് നഗരം സ്ഥിതി ചെയ്യുന്നത്.പത്തൊമ്പതാം നൂറ്റാണ്ടിന്റെ അന്ത്യത്തോടെ അഷ്ഗാബാദുൾപ്പെടുന്ന പ്രദേശം റഷ്യൻ സാമ്രാജ്യത്തോട് ചേർക്കപ്പെട്ടു.സോവിയറ്റ് നിയമങ്ങൾ 1917 മുതൽ അഷ്ഗാബാദിൽ നടപ്പാക്കാൻ തുടങ്ങി.1918ഓടെ സോഷ്യലിസ്റ്റ് വിപ്ലവകാരികളും മെൻഷെവിക്കുകളും സംയുക്തമായി സോവിയറ്റ് ബോൾഷെവിക് നിയമങ്ങൾ അടിച്ചമർത്തുന്നതിനെതിരെ പ്രക്ഷോഭവുമായി രംഗത്തെത്തി.ശക്തമായ പോരാട്ടങ്ങൾക്കൊടുവിൽ 1919ൽ താഷ്കന്റ് സോവിയറ്റ് എന്ന സംഘടന നഗരത്തിന്റെ നിയന്ത്രണം ഏറ്റെടുത്തു.1924ൽ സോവിയറ്റ് യൂണിയന്റെ റിപബ്ലിക്കായി തുർക്ക്മെൻ സോവിയറ്റ് സോഷ്യലിസ്റ്റ് റിപ്പബ്ലിക്ക് നിലവിൽ വന്നപ്പോൾ അഷ്ഗാബാദ് അതിന്റെ തലസ്ഥാനമായി പ്രഖ്യാപിക്കപ്പെട്ടു.വൻ വ്യാവസായികപുരോഗതി കൈവരിച്ചുവന്ന അഷ്ഗാബാദിനെ 1948ലെ തുർക്ക്മെൻ ഭൂചലനം സാരമായി ബാധിച്ചു.ഒന്നരലക്ഷത്തിലേറെ ആളുകൾ കൊല്ലപ്പെട്ട ഭൂചലനത്തിൽ അഷ്ഗാബാദ് നഗരം താറുമാറായെങ്കിലും പിന്നീട് തിരിച്ചുവരവിന്റെ പാതയിലെത്തി.1991 ഒക്ടോബറിൽ അഷ്ഗാബാദ് സ്വതന്ത്ര തുർക്ക്മെനിസ്ഥാന്റെ തലസ്ഥാനമായി മാറി.
## സാമ്പത്തികം

ഒരു വ്യാവസായിക നഗരമാണ് അഷ്ഗാബാദ്.കോട്ടൺ,ലോഹവ്യവസായങ്ങളാണ് ഇവിടെ കൂടുതലായും കണ്ടുവരുന്നത്.ട്രാൻസ്-കാസ്പിയൻ റെയില്പാതയിലെ ഒരു പ്രധാന സ്റ്റേഷനാണ് അഷ്ഗാബാദ്. 700ഓളം ചെറുകിട വ്യവസായങ്ങൾ നഗരത്തിലും പ്രാന്തപ്രദേശങ്ങളിലുമായി കണ്ടുവരുന്നു.മികച്ച ഗതാഗതസൗകര്യങ്ങൾ ഉള്ള അഷ്ഗാബാദിൽ ഒരു രാജ്യാന്തരവിമാനത്താവളവും ഉണ്ട് .പ്രധാനപ്പെട്ട എല്ലാ ഗവണ്മെന്റ് ഓഫീസുകളും നയതന്ത്രകാര്യാലയങ്ങളും നഗരത്തിലുണ്ട്.
## സ്ഥിതിവിവരക്കണക്കുകൾ
2009ലെ സെൻസസ് പ്രകാരം അഷ്ഗാബാദിലെ ജനസംഖ്യ പത്ത് ലക്ഷത്തിനു മുകളിലാണ്.തുർക്ക്മെൻ ജനത കൂടുതലായുള്ള നഗരത്തിൽ റഷ്യ,അസർബെയ്ജാൻ അർമേനിയ എന്നിവിടങ്ങളിൽനിന്നുള്ളവരും താമസിക്കുന്നു.ഇസ്ലാം മതമാണ് പ്രധാനമതം.തുർക്ക്മെൻ ഭാഷയാണ് ഇവിടുത്തെ ഔദ്യോഗികഭാഷ.
## സഹോദരനഗരങ്ങൾ
അഷ്ഗാബാദ് താഴെപ്പറയുന്ന നഗരങ്ങളുമായി ബന്ധപ്പെട്ടിരിക്കുന്നു
* ആതൻസ്, ഗ്രീസ്
* ആൽബുകെർക്യു, യു.എസ്
* അങ്കാറ, തുർക്കി
* കീവ്, ഉക്രൈൻ
## അവലംബം

## പുറത്തേക്കുള്ള കണ്ണികൾ

*ഔദ്യോഗിക വെബ്സൈറ്റ് 
*http://www.ashgabat.us/ചിത്രശാല
*impressions of Ashgabat  
*Ashgabat Photo Gallery. Pictures of modern Ashgabat.
*Page on modern Ashgabat  
*Pre-1948 photo of Baha’i House of Worship in Ashgabat
*അഷ്ഗാബാദ് അന്താരാഷ്ട്ര വിമാനത്താവളം  - 
*അഷ്ഗാബാദ് ടൂറിസം

വർഗ്ഗം:തുർക്‌മെനിസ്ഥാനിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
നിയുവെ

ദക്ഷിണ ശാന്ത സമുദ്രത്തിലെ ഒരു ദ്വീപ് രാജ്യമാണ് **നിയുവെ**. "പോളിനേഷ്യയിലെ പാറ"(Rock of Polynesia) എന്ന പേരിലാണ് ഇത് പൊതുവെ അറിയപ്പെടുന്നത്.

സ്വയംഭരണം ഉണ്ടെങ്കിലും, ന്യൂസിലാന്റിന്റെ സാമാന്ത സമാനമായ ഈ രാജ്യത്തിന് പരമാധികാരം ഇല്ല. എലിബത്ത് രാജ്ഞി II ആണ് ഭരണാധികാരി. ഇവരുടെ മിക്ക നയതന്ത്ര തീരുമാനങ്ങളും നിയുവേയ്ക്കായി ന്യൂസിലാന്റാണ് നടത്താറ്. 

ന്യൂസിലാന്റിന്റെ 2,400 കിലോമീറ്റർ വടക്ക് കിഴക്കാണ് നിയുവെയുടെ സ്ഥാനം. ടോംഗ, സമോവ, കുക്ക് ഐലന്റ്സ് എന്നിവ ചേർന്നുള്ള ത്രികോണ ദ്വീപുകൾക്കിടയിലായി സ്ഥിതി ചെയ്യുന്നു. പോളിനേഷ്യൻ വംശജരാണ് ഇവിടുത്തെ ജനങ്ങളിൽ ഭൂരിഭാഗവും.

## അവലംബം
അങ്കാറ

thumb|240px|അങ്കാര ഒരു ഉപഗ്രഹ കാഴ്ച

തുർക്കിയുടെ തലസ്ഥാനമാണ് **അങ്കാറ**. ഇസ്താംബുളിനു പിന്നിലായി രാജ്യത്തെ ഏറ്റവും വലിയ രണ്ടാമത്തെ നഗരവും ഇതാണ്. 2007 വരെയുള്ള കണക്കുകൾ പ്രകാരം 4,751,360 ആണ് ഇവിടുത്തെ ജനസംഖ്യ. അങ്കാറ പ്രവിശ്യയുടെ തലസ്ഥാനമായും ഈ നഗരം പ്രവർത്തിക്കുന്നു.

തുർക്കിയിലെ ഒരു പ്രധാന വാണിജ്യ-വ്യവസായ കേന്ദ്രമാണ് അങ്കാറ. റെയിൽ-റോഡ് ശൃംഖലകളുടെ നടുവിലായുള്ള സ്ഥാനം ഇതിനെ ഒരു പ്രധാന വ്യാപാരകേന്ദ്രമാക്കുന്നു. ചുറ്റുമുള്ള കാർഷിക പ്രദേശങ്ങളിലെ ഉത്പന്ന വിപണന കേന്ദ്രമായും ഈ നഗരം പ്രവർത്തിക്കുന്നു. 

## അവലംബം


വർഗ്ഗം:അങ്കാറ
വർഗ്ഗം:തുർക്കിയിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
അസ്മാറ

എറിട്രിയയുടെ തലസ്ഥാനമാണ് **അസ്മാറ**. സമുദ്രനിരപ്പിൽ നിന്ന് 2,400 മീറ്റർ ഉയരത്തിൽ സ്ഥിതി ചെയ്യുന്ന ഈ നഗരത്തിലെ ജനസംഖ്യ 579,000 ആണ്. വസ്ത്രം‍, സംസ്കരിച്ച മാംസം, ബിയർ, ഷൂ, സെറാമിക് തുടങ്ങിയവയാണ് ഇവിടുത്തെ പ്രധാന വ്യാവസായിക ഉത്പന്നങ്ങൾ. എത്യോപ്യയിലെ യൊഹാനസ് നാലാമൻ ചക്രവർത്തിയുടെ കീഴിൽ നാല് ഗ്രാമങ്ങളുള്ള ഒരു പ്രാദേസിക കേന്ദ്രമായി ആരംഭിച്ച അസ്മാറ, ബെനിറ്റോ മുസോളിനിയുടെ പരാജയപ്പെട്ട രണ്ടാം റോമാ സാമ്രാജ്യത്തിലെ "ചെറു റോമായും", എത്യോപ്യയിലെ ഹെയ്ൽ സെലസ്സി ഒന്നാമൻ ചക്രവർത്തിയുടെ കീഴിൽ ഒരു പ്രവിശ്യാ തലസ്ഥാനമഅയും, ഒടുവിൽ എറിട്രിയയുടെ തലസ്ഥാനമായും മാറി.

വർഗ്ഗം:ആഫ്രിക്കയിലെ തലസ്ഥാനങ്ങൾ
വർഗ്ഗം:എരിട്രിയ
നൂർ സൂൽത്താൻ

കസാക്കിസ്ഥാന്റെ തലസ്ഥാനമാണ് മുമ്പ് **അസ്താന** (ഖസാക്ക്:Астана) എന്നറിയപ്പെട്ടിരുന്ന **നൂർ സുൽത്താൻ**. **അക്മൊല**, **അക്മൊളിൻസ്ക്**, **അക്വ്മൊല** എന്നിവയാണ് ഈ നഗരത്തിന്റെ പഴയ പേരുകൾ. അൽമാറ്റിക്ക് പിന്നിലായി രാജ്യത്തെ ഏറ്റവും വലിയ രണ്ടാമത്തെ നഗരമാണ് നൂർ സുൽത്താൻ. 2008 നവംബർ വരെയുള്ള കണക്കുകൾ പ്രകാരം 633,700 ആണ് ഇവിടുത്തെ ജനസംഖ്യ. കസാക്കിസ്ഥാന്റെ വടക്കൻ മദ്ധ്യ ഭാഗത്ത് അക്മൊല പ്രവിശ്യക്കകത്തായാണ് ഇത് സ്ഥിതി ചെയ്യുന്നത്. 

## അവലംബം


വർഗ്ഗം:കസാക്കിസ്ഥാനിലെ നഗരങ്ങൾ
വർഗ്ഗം:ഏഷ്യയിലെ തലസ്ഥാനങ്ങൾ
വർഗ്ഗം:യൂറോപ്പിലെ തലസ്ഥാനങ്ങൾ
ടിയാൻജിൻ

ചൈനയിലെ ഏറ്റവും വലിയ ആറാമത്തെ നഗരമാണ് **** (; ; ടിയാൻജിനീസ്: ; പോസ്റ്റൽ മാപ്പ് സ്പെല്ലിംഗ്: **ടിയെന്റ്സ്റ്റിൻ**). പ്രവിശ്യാ പദവിയുള്ള നാല് മുൻസിപ്പാലിറ്റികളിലൊന്നാണിത്. കേന്ദ്ര സർക്കാർ ഇവിടെ നേരിട്ട് ഭരണം നടത്തുന്നു.

ഹായ് ഹി നദിയുടെ തീരത്താണ് ഇതിന്റെ നഗരപ്രദേശം സ്ഥിതി ചെയ്യുന്നത്. വടക്കും തെക്കും പടിഞ്ഞാറും ഹെബെയ് പ്രവിശ്യ, വടക്ക് പടിഞ്ഞാറ് ചൈനീസ് തലസ്ഥാനമായ ബെയ്ജിങ്, കിഴക്ക് ബൊഹായ് ഉൾക്കടൽ എന്നിവയുമായി ടിയാൻജിൻ മുൻസിപ്പാലിറ്റി അതിർത്തി പങ്കിടുന്നു. 

വർഗ്ഗം:ചൈനയിലെ നഗരങ്ങൾ
യതി

നേപ്പാൾ, ടിബറ്റ് എന്നിവിടങ്ങളിലെ ഹിമാലയൻ പ്രദേശങ്ങളിൽ ജീവിക്കുന്നു എന്ന് പറയപ്പെടുന്നതും മനുഷ്യക്കുരങ്ങ് പോലുള്ളതുമായ ഒരു ജീവിയാണ് **യതി**.*മെഹ്-ടെഹ്* എന്നും ഇവ പ്രാദേശികമായി അറിയപ്പെടുന്നു.

യതിയുടെ നിലനിൽപ്പ് ഇതുവരെ ശാസ്ത്രീയമായി തെളിയിക്കപ്പെട്ടിട്ടില്ല.അതിനാൽ ഇത് ഒരു സങ്കല്പ്പം മാത്രമായാണ്‌ ശാസ്ത്രലോകം കണക്കാക്കുന്നത്. വടക്കേ അമേരിക്കയിൽ ബിഗ്ഫൂട്ട് എന്ന പേരിൽ സമാനരീതിയിലുള്ള ഒരു സാങ്കൽപ്പികജീവിയെപ്പറ്റിയുള്ള മിത്ത് നിലവിലുണ്ട്.ഷെർപ്പകളുടെയും ഹിമാലയത്തിലെ മറ്റു ഗോത്രജനവിഭാഗങ്ങൾക്കിടയിലും യതിയെപ്പറ്റി പല കഥകളും തലമുറകളായി കൈമാറി വരുന്നുണ്ട്.ഭീബൽസരൂപിയായ മഞ്ഞുമനുഷ്യനാണ്‌ യതി എന്നും ഹിമക്കരടിയാണ്‌ യതി എന്നും വിശ്വാസങ്ങളുണ്ട്.ഹിമാലയ പർവതത്തിൽ പര്യവേഷണത്തിലിരുന്ന ബ്രിട്ടീഷുകാരിലൂടെയാണ്‌ യതിയെക്കുറിച്ചുള്ള വിവരങ്ങൾ ലോകത്തിനു മുൻപിലെത്തുന്നത്.
1997-ൽ ഇറ്റാലിയൻ പർവ്വതാരോഹകനായ റെയ്‌നോൾഡ് മെസ്സ്നർ യതിയെ നേരിൽ കണ്ടതായി അവകാശപ്പെടുന്നു. 

## മറ്റു പേരുകൾ
* Meh-teh
* Dzu-teh
* Migoi അഥവാ Mi-go
* Kang Admi

## അവലംബം
ചോങ്ചിങ്

ചൈനയിലെ  പ്രവിശ്യാ പദവിയുള്ള നാല് മുൻസിപ്പാലിറ്റികളിൽ ഒന്നാണ് **ചോങ്ചിങ്**. അവയിൽ ഏറ്റവും വലുതും ഏറ്റവും ജനസംഖ്യയുള്ളതും ചോങ്ചിങാണ്. താരതമ്യേന ജനസാന്ദ്രത കുറഞ്ഞ പടിഞ്ഞാറൻ ചൈനയിലെ ഇത്തരത്തിലുള്ള ഒരേയൊരു മുൻസിപ്പാലിറ്റിയാണിത്. 1997 മാർച്ച് 14 വരെ ഇത് സിച്വാൻ പ്രവിശ്യയിലെ ഒരു ഉപ-പ്രവിശ്യാ നഗരമായിരുന്നു. 2005 വരെയുള്ള കണക്കുകൾ പ്രകാരം 31,442,300 ആണ് ഇവിടുത്തെ ജനസംഖ്യ. മുൻസിപ്പാലിറ്റിയുടെ ഭൂരിഭാഗവും ഗ്രാമപ്രദേശങ്ങളാണ്. പഴയ റിപ്പബ്ലിക് ഓഫ് ചൈനയിലും ചോങ്ചിങ് ഒരു മുൻസിപ്പാലിറ്റിയായിരുന്നു.

## അവലംബം


വർഗ്ഗം:ചൈനയിലെ നഗരങ്ങൾ
യംഗോൺ

ബർമയിലെ ഏറ്റവും വലിയ നഗരവും മുൻ തലസ്ഥാനവുമാണ് **യംഗോൺ **അഥവാ **റംഗൂൺ**. 2006 മാർച്ചിൽ ബർമ ഭരിക്കുന്ന സൈനിക സർക്കാർ തലസ്ഥാനം നയ്പ്യിഡാവിലേക്ക് മാറ്റി. എങ്കിലും 40 ലക്ഷം ജനസംഖ്യയുള്ള യംഗോൺ ഇപ്പോഴും രാജ്യത്തെ ഏറ്റവും വലിയ നഗരവും ഏറ്റവും പ്രധാനപ്പെട്ട വാണിജ്യ കേന്ദ്രവുമായി തുടരുന്നു. 598.75 ചതുരശ്ര കിലോമീറ്ററാണ് നഗരത്തിന്റെ വിസ്തൃതി.

തെക്ക് കിഴക്കൻ ഏഷ്യയിലെ മറ്റ് പ്രധാന നഗരങ്ങളുമായി താരതമ്യം ചെയ്യുമ്പോൾ യംഗോൺ ഒരു അവികസിത നഗരമാണ്. 

## അവലംബം
 

വർഗ്ഗം:ബർമയിലെ നഗരങ്ങൾ
സാന്റിയാഗൊ

ചിലിയുടെ തലസ്ഥാനമാണ് **സാന്റിയാഗോ**. രാജ്യത്തിലെ മദ്ധ്യ താഴ്വരയിൽ സമുദ്രനിരപ്പിൽ നിന്ന് 520 മീറ്റർ ഉയരത്തിലാണ് സ്ഥിതി ചെയ്യുന്നത്. സാന്റിയാഗോ ആണ് തലസ്ഥാനം എങ്കിലും നിയമനിർമ്മാണസഭകൾ കൂടിവരുന്നത് വാല്പറൈസോയിലാണ്.

ഏകദേശം രണ്ട് പതിറ്റാണ്ടായി തടസംകൂടാതെയുള്ള സാമ്പത്തിക പുരോഗതി സാന്റിയാഗോയെ ലാറ്റിൻ അമേരിക്കയിലെ ഏറ്റവും ആധുനികമായ നഗരപ്രദേശങ്ങളിലൊന്നാക്കി മാറ്റി. ലാറ്റിൻ അമേരിക്കയിലെ ഏറ്റവും ആധുനികമായ ഗതാഗത സംവിധാനങ്ങളിലൊന്നാണ് ഇവിടുത്തേത്. പല പ്രധാന കമ്പനികളുടെയും ആസ്ഥാനമായ സാന്റിയാഗോ ഒരു പ്രാദേശിക സാമ്പത്തിക കേന്ദ്രമാണ്.
## അവലംബം


വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
വർഗ്ഗം:ചിലിയിലെ പട്ടണങ്ങൾ
ഗ്വാങ്ജോ

പീപ്പിൾസ് റിപ്പബ്ലിക് ഓഫ് ചൈനയിലെ ഗ്വാങ്ഡോങ് പ്രവിശ്യയുടെ തലസ്ഥാനവും രാജ്യത്തിന്റെ ദക്ഷിണ ഭാഗത്തുള്ള ഒരു ഉപ-പ്രവിശ്യാ നഗരവുമാണ് **കാന്റൺ** എന്നും **ക്വാങ്ജോ** എന്നും പരമ്പരാഗതമായി അറിയപ്പെട്ടിരുന്ന  **ഗ്വാങ്ജോ** (; ). നഗരവും സമീപ പ്രദേശങ്ങളും, പ്രത്യേകിച്ച് നഗരത്തിനും ഹോങ് കോങിനുമിടയിലുള്ള പ്രദേശങ്ങൾ പ്രവിശ്യയുടെ ഇംഗ്ലീഷ് നാമമായ **കാന്റൺ** എന്ന പേരിലാണ് അറിയപ്പെടുന്നത്. 2000 കനേഷുമാരി പ്രകാരം ഏകദേശം 60 ലക്ഷമാണ് ഇവിടുത്തെ ജനസംഖ്യ. മെട്രൊപൊളിറ്റൻ പ്രദേശത്തിലെ ജനസംഖ്യ 85 ലക്ഷമാണ്. ഇത് ഗ്വാങ്ജോയെ വൻകരാ ചൈനയിലെ ഏറ്റവുമധികം ജനസംഖ്യയുള്ള മൂന്നാമത്തെ മെട്രൊപൊളിറ്റൻ പ്രദേശമാക്കുന്നു. ബെയ്ജിങ്, ഷാങ്ഹായ് എന്നിവക്ക് പിന്നിലായി ചൈനയിലെ ഏറ്റവും വലിയ നഗരപ്രദേശമാണിത്.

## അവലംബം


വർഗ്ഗം:ചൈനയിലെ നഗരങ്ങൾ
പറക്കും തളിക

[thumb|upright|right|1952-ൽ [അമേരിക്കൻ ഐക്യനാടുകൾ|അമേരിക്കൻ ഐക്യനാടുകളിൽ ന്യൂ ജേഴ്സിയിലെ പസ്സോറിയായിൽ കാണപ്പെട്ട പറക്കും തളികയുടേതെന്നു പറയപ്പെടുന്ന ചിത്രം.]]
അപരിചിത പറക്കും വസ്തുക്കൾ അഥവാ unidentified flying object (UFO)കളിലെ ഒരു വിഭാഗത്തേയാണ് **പറക്കും തളികകൾ** എന്നതുകൊണ്ട് വിവക്ഷിക്കുന്നത്.തളിക രൂപത്തിൽ അലുമിനിയം,വെള്ളി നിറങ്ങളിൽ കാണപ്പെടുന്ന ഇവ അവകാശപ്പെടുന്ന പല വിവരണങ്ങൾ പ്രകാരം വെളിച്ചത്താൾ അലംകൃതമായിരിക്കും.പറക്കും തളികകൾ അന്യഗ്രഹ ജീവികളുടെ വാഹനങ്ങളായാണ് പൊതുവെ അറിയപ്പെടുന്നത്.
## ചരിത്രം‌
ദശാബ്ദങ്ങൾക്ക് മുമ്പ് മുതൽ ലോകത്തിന്റെ പല ഭാഗങ്ങളിലും വിവിധ തരം‌ പറക്കും തളികകളെ കണ്ടാതായി രേഖപ്പെടുത്തപ്പെട്ടിട്ടുണ്ട്.എന്നാൽ ഒരു അമേരിക്കൻ പൈലറ്റ് ആയിരുന്ന കെന്നത്ത് അർനോൾഡ് 1947 ജൂൺ 24 പറക്കും തളികയെ കണ്ടതായി വെളിപ്പെടുത്തിയതു മുതലാണ് പൊതു സമൂഹത്തിനിടയിൽ പറക്കും തളികകളും അവയെ സൂചിപ്പിക്കുന്ന 'Flying Saucer' എന്ന പദവും പ്രചാരത്തിലായത്.അപരിചിത പറക്കും വസ്തുക്കളെ പൊതുവിൽ സൂചിപ്പിക്കാനും ഈ പദം ഉപയോഗിക്കാറുണ്ട്.

200px|ലഘുചിത്രം|വലത്ത്‌|പറക്കുംതളിക ആക കാശത്ത്

പറക്കുംതളിക അഥവാ യു.എഫ്‌.ഒ (അൺ ഐഡന്റിഫൈഡ്‌ ഫ്ളയിംഗ്‌ ബ്ജക്ട്സ്‌..U.F.O)പറക്കുംതളികകളെപ്പറ്റി കൃതൃമായ ഒരു വിശദീകരണം നല്കാൻ ശസ്ത്രലോകത്തിന്‌ ഇനിയും സാധിച്ചിട്ടില്ല.തിളക്കവും നടുവീർത്ത തളികയുടെ ആകൃതിയുമുള്ള ചില വസ്തുക്കൾ ആകാശത്തിലുടെ അതിവേഗത്തിൽ പറന്നു നീങ്ങുന്നതു   കണ്ടതായി വളെരെക്കാലം മുമ്പുതന്നെ പലരും രേഖപ്പെടുത്തിയിട്ടുണ്ട്. അന്യഗ്രഹങ്ങളിൽ നിന്ന് ഭൂമി സന്ദർശിയ്ക്കുവാനെത്തുന്ന വിചിത്ര ജിവികളുടെ വാഹനങ്ങളാണ്‌ യു.എഫ്.ഒ.കൾ എന്നാണ്‌ ഇന്നും നിലനിന്നുപോരുന്ന സങ്കല്പ്പം.

## ഇന്ത്യയിൽ
ഇന്ത്യൻ ആകാശത്തിലും അജ്ഞമായ ആകാശയാനങ്ങളെ കണ്ടതായി അനേകം തവണ റിപ്പോർട്ടൂ ചെയ്യപ്പെട്ടിട്ടുണ്ട്. എങ്കിലും കാര്യമായ യു.എഫ്.ഒ ഗവേഷണങ്ങൾ ഇനിയുമിവിടെ നടന്നിട്ടില്ല. ചുവപ്പു നിറവും, ഗോളാകൃതിയുമുള്ള പറക്കുംതളികകളെയാണ് ഇന്ത്യയിൽ കണ്ടിട്ടുള്ളത്.

## അവലംബം
വൂഹാൻ

മദ്ധ്യ പീപ്പിൾസ് റിപ്പബ്ലിക് ഓഫ് ചൈനയിലെ ഏറ്റവും ജനസംഖ്യയുള്ള നഗരവും, ഹുബെയ് പ്രവിശ്യയുടെ തലസ്ഥാനവുമാണ് **വൂഹാൻ** ( ). ജിയാങ്ഹാൻ സമതലത്തിന്റെ കിഴക്ക് ഭാഗത്താണ് ഈ നഗരം സ്ഥിതി ചെയ്യുന്നത്. ഒരു പ്രധാന ഗതാഗത കേന്ദ്രമായ ഈ നഗരത്തിലൂടെ ഡസൻ കണക്കിന് റെയിലുകളും റോഡ് ശൃംഖലകളും എക്സ്പ്രസ്‌വേകളും കടന്ന് പോകുന്നു. 1927 മുതലാണ് നഗരം വൂഹാൻ എന്ന പേരിൽ അറിയപ്പെടാൻ തുടങ്ങിയത്. 2006-ലെ കനേഷുമാരി പ്രകാരം 9,100,000 ആണ് ഇവിടുത്തെ ജനസംഖ്യ. ഇതിൽ 6,100,000-ഓളം ജനങ്ങൾ നഗരപ്രദേശങ്ങളിൽ വസിക്കുന്നു. 1920-കളിൽ വാങ് ജിങ്വെയ് നയിച്ച ഇടത് ക്വോമിന്റാങ് സർക്കാരിന്റെ തലസ്ഥാനമഅയും ഈ നഗരം പ്രവർത്തിച്ചു. ഇപ്പോൾ മദ്ധ്യ ചൈനയുടെ രാഷ്ട്രീയ, സാമ്പത്തിക, ധനകാര്യ, സാംസ്കാരിക, വിദ്യാഭ്യാസ, ഗതാഗത കേന്ദ്രമാണ് വൂഹാൻ.

വുഹാനിൽ നടന്ന ചരിത്രസംഭവങ്ങളിൽ ക്വിംഗ് രാജവംശത്തിന്റെ പതനത്തിനും ചൈന റിപ്പബ്ലിക് സ്ഥാപിക്കുന്നതിനും കാരണമായ 1911 ലെ വുചാങ് പ്രക്ഷോഭം ഉൾപ്പെടുന്നു. വാങ് ജിങ്‌വെയുടെ നേതൃത്വത്തിലുള്ള കുമിന്താങ്ങ് (കെ‌എം‌ടി) സർക്കാരിന്റെ ഇടതുപക്ഷത്തിന് കീഴിൽ 1927 ൽ വുഹാൻ ചൈനയുടെ തലസ്ഥാനമായിരുന്നു. രണ്ടാം സൈനോ-ജാപ്പനീസ് യുദ്ധകാലത്ത് 1937 ൽ പത്ത് മാസത്തോളം ഈ നഗരം ചൈനയുടെ യുദ്ധകാല തലസ്ഥാനമായി പ്രവർത്തിച്ചിരുന്നു.  2020 ലെ കണക്കനുസരിച്ച് ലോകമെമ്പാടുമുള്ള 2019–20 കൊറോണ വൈറസ് രോഗം 2019 (COVID-19) ആരംഭിച്ച സ്ഥലമായി ചൈനയിലെ  വുഹാൻ ലോകരാജ്യങ്ങളിൽ ഏറ്റവും കൂടുതൽ അംഗീകരിക്കപ്പെട്ടു.

## ഭൂമിശാസ്ത്രം

## കാലാവസ്ഥ

## അവലംബം


വർഗ്ഗം:ചൈനയിലെ നഗരങ്ങൾ